title: Pekka Orpana

text: Orpana syntyi konttoripäällikkö Yrjö Orpanan ja liikkeenharjoittaja Anja Haapalaisen perheeseen. Hän avioitui 1980 varanotaari Paula Kurun kanssa. Oikeustieteen kandidaatti ja varatuomari Orpanasta tuli 1979. Ulkoministeriön palvelukseen Orpana tuli 1982. Hän on työskennellyt Marseillessa 1983–1984, Algeriassa 1985–1988, Lontoossa 1988–1991, New Yorkissa 1994–1997 ja Pretoriassa 1997–2001. Suurlähettiläänä Perussa Orpana oli 2007–2011 ja ulkoministeriön Keski- ja Kaakkois-Euroopan yksikön päällikkönä hän toimi 2002–2007.


title: Eenhana

text: Eenhana (ääntämys: []) Ohangwenan alueen pääkaupunki Namibian pohjoisosassa aivan Angolan rajan tuntumassa. Se on myös Suomen Lähetysseuran entinen lähetysasema.


title: Eenhana

text: Eenhana sijaitsee subtrooppisen metsän keskellä. Paikkakunnalla sanotaan olevan kehittynyt infrastruktuuri, ja siellä on paljon liikeyrityksiä. Kaupungissa pidetään markkinat joka vuosi.


title: Eenhana

text: Eenhanan nimi tulee oshikwanyaman kielen vasikoita tarkoittavasta sanasta. Paikalla on tulva-alue, oshana, jossa vasikat ovat aikoinaan käyneet juomassa.


title: Eenhana

text: Eenhanan perusti vuodenvaihteessa 1929–1930 oukwanyamalainen Paulus Hamutenya. Hän oli yksi ensimmäisistä seitsemästä ambolaisesta, jotka lähetysjohtaja Matti Tarkkanen oli vihkinyt papeiksi vuonna 1925 Tampereen piispan antamalla valtuutuksella.


title: Eenhana

text: Hamutenya oli aiemmin asunut Edundjassa, jonne hän oli rakentanut kirkon. Edunjan seudun käytyä ahtaaksi siellä asuville oukwanyamalaisille hän perusti uuden asutuksen metsään, noin 60 kilometriä itään Engelasta, alueelle, jonne oli alkanut siirtyä oukwanyamalaista ovamboväkeä. Lounais-Afrikan hallitus asetti Hamutenyan itäisen Oukwanyaman päämieheksi.


title: Eenhana

text: Vuonna 1932 Eenhanaan valmistui Hamutenyan rakentama kirkko, mutta jo samana vuonna hän kuoli lyhyen sairauden jälkeen.


title: Eenhana

text: Eenhanan lähetysaseman perusti vuonna 1936 sairaanhoitaja Linda Helenius. Paikka muodostui näin itäisen Oukwanyaman sairaanhoidon keskukseksi aina 1960-luvulle saakka. Heleniuksen työpariksi saapui pian opettaja Suoma Hirvonen. 1960-luvulla suomalaisia lähettejä oli tyypillisesti paikalla yksi, yleensä sairaanhoitaja.


title: Eenhana

text: Ennen Namibian itsenäisyyttä Eenhanassa oli Etelä-Afrikan puolustusvoimien tukikohta. Paikkakunta julistettiin asutuskeskukseksi vuonna 1992 ja kaupungiksi 1999.


title: Eenhana

text: Eenhanan kaupunki pyrkii houkuttelemaan liikeyrityksiä ja investoijia alueelleen näyttelyiden avulla sekä turismiin liittyvin toimenpitein. Kaupungissa on järjestetty markkinat vuosittain vuodesta 2008 lähtien.


title: Eenhana

text: Eenhanassa on kuusi koulua, joista kolme on alkeiskouluja, kaksi oppikouluja ja yksi on erityiskoulu.Eenhanassa on myös seuraavat oppilaitokset:


title: Eenhana

text: Eenhanassa on ainakin viisi joukkohautaa, joihin on haudattu Namibian vapautusarmeijan sotilaita, jotka saivat surmansa yhteenotoissa Etelä-Afrikan armeijan kanssa Namibian itsenäisyyssodan aikana. Vuonna 2008 kaupunki rakensi näille sankarivainajille muistomerkin, jonka nimi on "Eenhana Memorial Shrine". Se sijaitsee kaupungin pohjoislaidalla ja sen vihki presidentti Hifikepunye Pohamba. Sen rakensi China State Construction Engineering ja sen hinnaksi tuli viisi miljoonaa Namibian dollaria. Tammikuussa 2011 sanomalehti New Era kutsui sitä "valkoiseksi elefantiksi", koska turistit eivät näyttäneet olevan kiinnostuneita siitä.


title: Eenhana

text: Eenhana on Oshakatista Kavangolle vievän C 45 -maantien varrella ja yhteydessä Trans-Caprivin maantiehen.


title: Eenhana

text: Harelbeke, Belgia


title: Tobias Björk

text: Tobias Björk (s. 1981) on ruotsalainen jääkiekkotuomari.


title: Tobias Björk

text: Björkin tuomarointi nousi otsikoihin jääkiekon maailmanmestaruuskilpailuissa 2015, kun Suomi kohtasi Venäjän alkusarjan päätösottelussa. Leo Komarov teki olkapäätaklauksen Venäjän Jevgeni Medvedeviä päin, ja Komarov sai tästä 5+20 rangaistuksen polvitaklauksesta. Tämän jälkeen Björk ei saanut enää tuomaroida vuoden 2015 MM-otteluita. IIHF hyllytti MM-kisoista myös ruotsalaisen Mikael Nordin tuomarivirheistä samassa vuoden 2015 MM-kisojen Suomi–Venäjä-lohko-ottelussa.


title: Bajuran piirikunta

text: Bajuran piirikunta () on yksi Nepalin 75 piirikunnasta. Se sijaitsee Nepalin Kaukolännen kehitysalueen Setin vyöhykkeellä. Piirikunta rajoittuu pohjoisessa Humlan, idässä Mugun, etelässä Kalikotin ja Achhamin sekä lännessä Bajhangin piirikuntaan.


title: Bajuran piirikunta

text: Bajuran piirikunnassa asui vuonna 2011 yhteensä 134 912 henkeä (108 781 as. vuonna 2001). Piirikunnan pinta-ala on 2 188 neliökilometriä ja väestötiheys 62 as./km. Hallinnollinen keskus on vuoristoisen Martadin kyläkehityskomitean (8 807 as., 2011) keskustaajama. Se sijaitsee linnuntietä runsas 420 kilometriä Kathmandusta länsiluoteeseen. Vuonna 2011 piirikunnassa ei ollut kaupunkeja.


title: Bajuran piirikunta

text: Bajura oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,364.


title: Bajuran piirikunta

text:
Luonnonmaantieteellisesti piirikunta ryhmitellään yleensä Nepalin Kaukolännen vuoristovyöhykkeen osaksi.
Tarkemmassa jaottelussa piirikunnasta 0,6 % voidaan luokitella ylempään trooppiseen, 19,7 % subtrooppiseen, 36,4 % lauhkeaan, 25,2 % subalpiiniseen, 11,2 % alpiiniseen ja 0,5 % Transhimalajan kasvillisuusvyöhykkeeseen sekä 6,4 % ylempään vuoristovyöhykkeeseen (nival zone) kuuluvaksi.


title: Jofa

text: Jofa (lyhenne sanoista "Jonssons fabriker") on ruotsalainen urheiluvälineiden valmistaja. Niss Oskar Jonsson perusti Jofan vuonna 1926. Hän valmisti aluksi luistinten remmejä jätemateriaalista. Varsinaisesti Jofan toiminta alkoi vuonna 1933, kun Jonsson osti sille ensimmäisen tehtaan. Vähitellen Jofan tuotevalikoima alkoi monipuolistua. Jofasta tuli jääkiekkosuojien valmistaja. Jääkiekkovälineiden lisäksi se valmistaa nykyään mm. slalom-, jääpallo- ja ratsastusvälineitä.


title: Jofa

text: Jofa on vuodesta 2004 ollut Reebokin omistuksessa.


title: Bajhangin piirikunta

text: Bajhangin piirikunta () on yksi Nepalin 75 piirikunnasta. Se sijaitsee Nepalin Kaukolännen kehitysalueen Setin vyöhykkeen pohjoisosassa. Piirikunta rajoittuu pohjoisessa Kiinan Tiibetin autonomiseen alueeseen ja Nepalin Humlan piirikuntaan. Idässä naapurina on Bajuran, etelässä Achhamin ja Dotin sekä lännessä Baitadin ja Darchulan piirikunta.


title: Bajhangin piirikunta

text: Vuoristoisessa Bajhangin piirikunnassa asui vuonna 2011 yhteensä 195 159 henkeä (167 026 as. vuonna 2001). Piirikunnan pinta-ala on 3 422 neliökilometriä ja väestötiheys 57 as./km. Hallinnollinen keskus on Chainpurin kyläkehityskomitean (6 642 as., 2011) keskustaajama. Pari kilometriä Chainpurin kyläkeskuksen lounaispuolella on pienlentokenttä. Piirikunnassa ei ollut vuonna 2011 yhtään kaupunkia. Chainpurista on linnuntietä runsas 450 kilometriä Kathmanduun.


title: Bajhangin piirikunta

text: Bajhang oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,365.


title: Bajhangin piirikunta

text:
Luonnonmaantieteellisesti piirikunta ryhmitellään yleensä Nepalin Kaukolännen vuoristovyöhykkeeseen.
Tarkemmassa kasvillisuusvyöhykejaottelussa piirikunnasta 0,5 % voidaan luokitella ylempään trooppiseen, 18,0 % subtrooppiseen, 26,5 % lauhkeaan, 16,6 % subalpiiniseen, 8,4 % alpiiniseen ja 30,0 % ylempään vuoristovyöhykkeeseen (nival zone) kuuluvaksi.


title: Paulus Hamutenya

text: Paulus Hamutenya (k. 1932) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki Oniipassa Ambomaalla papiksi vuonna 1925 Tampereen piispan antamalla valtuutuksella.


title: Paulus Hamutenya

text: Hamutenya oli heimoltaan oukwanyamalainen. Peltola sanoo hänen olleen “entinen suurmies”. Hän näyttäisi kääntyneen kristityksi Ondjivassa Reinin Lähetysseuran toiminnan tuloksena. Kun saksalaiset joutuivat jättämään lähetysasemansa Angolassa ensimmäisen maailmansodan seurauksena, Hamutenya muutti Lounais-Afrikan puolellee, missä hän rakensi uuteen kotikyläänsä Edundjaan kirkon, joka valmistui vuonna 1922 eli kolme vuotta ennen hänen pappisvihkimystään. Edundjasta tuli sittemmin Engelan seurakunnan kappeliseurakunta.


title: Paulus Hamutenya

text: Vuonna 1922 Hamutenya aloitti pappisopinnot Oniipan pappisseminaarissa. Samaan aikaan alkoi opintonsa myös toinen Ondijvasta kotoisin ollut mies, Simson Shituwa. Shituwa oli myös niiden seitsemän miehen joukossa, jotka vuonna 1925 vihittiin papeiksi.


title: Paulus Hamutenya

text: Pappisvihkimyksen jälkeen Hamutenya palasi Oukwanyamaan, mutta Edundjan seudun käytyä ahtaaksi siellä asuneille oukwanyamalaisille, hän perusti vuodenvaihteessa 1929–30 asutuksen metsään, n. 60 km itään Engelasta, alueelle, jonne oli alkanut siirtyä oukwanyamalaista ovamboväkeä etenkin Angolan puolelta. Paikan nimeksi tuli Eenhana (ääntämys: []). Lounais-Afrikan hallitus asetti Hamutenyan itäisen Oukwanyaman päämieheksi.


title: Paulus Hamutenya

text: Vuonna 1932 Eenhanaan valmistui Hamutenyan rakentama kirkko, mutta jo samana vuonna hän kuoli lyhyen sairauden jälkeen. “Mitä muusta, kun vain saa kuolla Herran työssä”, kerrotaan Hamutenyan sanoneen ennen kuolemaansa.


title: Paulus Hamutenya

text: Vuonna 1936 Eenhanasta tuli Suomen Lähetysseuran toinen lähetysasema Oukawanyamassa, kun sairaanhoitaja Linda Helenius muutti sinne ja aloitti työnsä aseman poliklinikalla. Heleniuksen työpariksi saapui pian opettaja Suoma Hirvonen.


title: Oshikuku

text: Oshikuku on kaupunki Omusatin alueella Namibian pohjoisosissa. Se on Oshikukun vaalipiirin keskus. Se on entinen katolinen lähetysasema.


title: Oshikuku

text: Oshikukun lähetysaseman perustivat Uukwambin heimon alueelle vuonna 1924 saksalaiset katoliset papit Schulte ja Furhmann. Uukwambin kuningas Iipumpu Ya Tshilongo (kuninkaana 1907–1932) oli kauan vastustanut uusien lähetysasemien perustamista alueelleen, mutta antoi nyt periksi. Oshikukun lähestysasema perustettiin vain seitsemän kilometrin päähän suomalaisten perustamasta Elimin lähetysasemasta. Katolisten lähetystyön aloittamisesta vastasi Lounais-Afrikan katolinen piispa Joseph Gotthardt.


title: Oshikuku

text: Katolisista isistä Schulte joutui kuitenkin sairauden vuoksi palaamaan jo kuukauden kuluttua Hereromaalle, ja Furhmann taas sairastui seuraavana vuonna niin pahasti keuhkokuumeeseen ja malariaan, että hänet täytyi kuljettaa hoitoon Onandjokwelle, missä hän kuitenkin kuoli. Schulte palasi sittemmin Oshikukuun, jonne hänen työtoverikseen tuli isä Hermann Bückling.


title: Oshikuku

text: Oshikukussa on tänä päivänä Sam Nujoman mukaan nimetty oppikoulu "Nuuyoma Senior Secondary School" sekä sairaala. Siellä on edelleen roomalaiskatolinen seurakunta.


title: Oshikuku

text: Oshikuku oli vuoteen 2011 saakka statukseltaan kylä, mutta tuona vuonna se sai kaupungin aseman. Lähimmät kylät ovat Outapi, Elim ja Ogongo.


title: Oshikuku

text: Oshikukussa toimii paljon erilaisten tavaroiden myyjiä, jotka usein kaupittelevat tavaroitaan kadunvarsilla ja julkisissa tiloissa (esim. sairaalan edessä). Vuonna 2014 kaupunkiin rakennettiin moderni markkina-alue, ja useimmat kaupustelijat siirtyivät sinne. Kaupunki on järjestänyt sinne sähköä, vettä ja saniteettitiloja.


title: Oshikuku

text: Oshikukussa on vuodesta 2007 lähtien ollut teollisuusalue, jossa toimii muutamia yrityksiä. Sen suunnitteli Offshore Development Company (ODC). Kaupunki toivoo voivansa houkutella sinne lisää yrityksiä.


title: Oshikuku

text: Liborius Ndumbukuti Nashenda, Namibian katolinen kardinaali, on syntynyt Oshikukussa. Uukwambin kahdeksastoista kuningas Iipumpu Ya Tshilongo kuoli siellä vuonna 1959.


title: Okatana

text: Okatana on entinen katolinen lähetysasema Ohangwenan alueella Namibian pohjoisosissa. Se perustettiin vuonna 1932 Uukwambin ja Oukwanyaman heimojen raja-alueelle, mutta kuitenkin Uukwambin puolelle.


title: Okatana

text: Okatanan sijainti on hieman alle kuusi kilometriä Oshakatista pohjoiseen.


title: Hjkr 14 Wiros

text: MS Wiros oli Stockholms Rederi AB Svean rahtialus, joka pakko-otettiin toisen maailmansodan puhjetessa Ruotsin merivoimille apuristeilijäksi. Sodan jälkeen alus palautettiin omistajilleen.


title: Hjkr 14 Wiros

text: Stockholms Rederi AB Svea tilasi aluksen Landskronasta Öresundsvarvetilta. Alus laskettiin vesille 3. huhtikuuta 1937 telakkanumerolla 46 ja se valmistui 4. lokakuuta 1938.


title: Hjkr 14 Wiros

text: Alus aloitti lokakuussa 1938 Stockholms Rederi AB Svealla liikennöinnin Ruotsin rannikolla.


title: Hjkr 14 Wiros

text: Merivoimat kutsui aluksen palvelukseen aputykkiveneenä Neuvostoliiton aloitettua hyökkäyksen Suomeen 30. marraskuuta 1939. Se oli tarkoitus sijoittaa 14. vartiovenelaivueen lippulaivaksi. Alus siirrettiin 9. syyskuuta Gävlessä telakalle, jossa sille tehtiin muutostöitä ja se aseistettiin. Aluksen ollessa "Warian" sisaralus se päätettiin varustaa apuristeilijäksi. Työt aluksella saatiin päätökseen 15. marraskuuta, jolloin se liitettiin Tukholmaan sijoitettuun laivueeseen. Alukselle asennetut kaksi "HMS Niordilla" (numero 29) ja "HMS Skagulilla (numero 34) ollutta 12 cm M/1894C -kanuunaa ja kaksi 57 millimetrin M/1889B -tykkiä (numerot 27 ja 74), joiden aiempi sijoituspaikka ei ole tiedossa. Lisäksi alukselle asennettiin neljä tyypin M/1933A syvyyspomminheitintä ja kaksi 8 millimetrin M/1936 ilmatorjuntakonekivääriä. Aluksen muuna varustuksena oli M/1931 paravaanijärjestelmä, 400 watin lyhytaaltoradio, 3 watin FM-radio M/1939 ja kolme lyhytaaltovastaanotinta M/1939.


title: Hjkr 14 Wiros

text: Euroopan sotatoimien päätyttyä alus palautettiin 11. joulukuuta 1945 omistajilleen, joka liitti sen laivastoonsa alkuperäisellä nimellä. Helmikuussa 1959 alus myytiin Bremeniin Partenreederi m/s Korallelle, joka nimesi aluksen "Koralleksi". Alus myytiin edelleen 1967 Halifaxiin Kanadaan Shaw Steamship Companylle, joka myi sen edelleen vielä samana vuonna Nova Salvage & Ship Breaking Limitedille. Aluksesta tehtiin toukokuussa 1969 vedenalainen kohde ja se ajettiin karille Kosakjoella. Kesäkuussa alus irrotettiin karilta ja se hinattiin Dartmouthiin, jossa sen todettiin olevan korjauskelvoton. Alus myytiin omistajuusoikeudenkäynnin jälkeen huhtikuussa 1978 Nova Salvage & Ship Breaking Limitedille romutettavaksi.


title: Anamulenge

text: Anamulenge samannimisen vaalipiirin keskus Omusatin alueeella Namibian pohjoisosissa. Se on entinen katolinen lähetysasema.


title: Anamulenge

text: Anamulenge perustettiin vuonna 1927 Ombalantun heimon alueelle, vain neljän kilometrin päähän Suomen Lähetysseuran Nakayale-nimisestä lähetysasemasta, joka oli perustettu kaksi vuotta aiemmin, vuonna 1925.


title: Hjkr 10 Fidra

text: MS Fidra oli Stockholms Rederi AB Svean rahtialus, joka pakko-otettiin toisen maailmansodan puhjetessa Ruotsin merivoimille apuristeilijäksi. Sodan jälkeen alus palautettiin omistajilleen.


title: Hjkr 10 Fidra

text: Stockholms Rederi AB Svea tilasi aluksen Nackasta Finnbodan telakalta. Alus laskettiin vesille 20. joulukuuta 1938 telakkanumerolla 322 ja se valmistui huhtikuussa 1939.


title: Hjkr 10 Fidra

text: Stockholms Rederi AB Svea sijoitti aluksen reitille Tukholma-Malmö-Hull-Lontoo.


title: Hjkr 10 Fidra

text: Merivoimat kutsui aluksen palvelukseen Neuvostoliiton aloitettua hyökkäyksen Suomeen 30. marraskuuta 1939. Alus siirrettiin 15. joulukuuta Göteborgissa Götaverkenin telakalle, jossa sille tehtiin muutostöitä ja se aseistettiin. Työt aluksella saatiin päätökseen 2. huhtikuuta 1940, jolloin se liitettiin rannikkolaivastoon. Alukselle asennettiin kaksi "HMS Niordilla" ollutta 12 cm M/1894C -kanuunaa (numerot 25 ja 26) ja kaksi "HMS Tapperhetenillä" ollutta 57 millimetrin M/1889B -tykkiä (numerot 38 ja 85). Lisäksi alukselle asennettiin kaksi tyypin M/1933 syvyyspomminheitintä ja kaksi 8 millimetrin M/1936 ilmatorjuntakonekivääriä. Aluksen muuna varustuksena oli M/1931 paravaanijärjestelmä, 400 watin lyhytaaltoradio, 3 watin FM-radio M/1939 ja kolme lyhytaaltovastaanotinta M/1939.


title: Hjkr 10 Fidra

text: Euroopan sotatoimien päätyttyä alus palautettiin 6. lokakuuta 1945 omistajilleen, joka liitti sen laivastoonsa alkuperäisellä nimellä sijoittaen sen sotaa edeltäneelle reitille. Alus siirrettiin myöhemmin yhtiön Atlantin reiteille. Alus myytiin 1969 Italiaan Ignazio Messina Companylle, joka nimesi sen " Gianvittorioemmeksi". Vuonna 1973 alus myytiin edelleen Kyprokselle Kalipolis Mar Companylle, joka antoi alukselle nimen "Spyros". Seuraavana vuonna alus myytiin edelleen Libanoniin Al Toufic Shipping Companylle. Alus myytiin takaisin Kalipolis Mar Companylle, jonka kotipaikaksi vaihtunut Libanon. Alus poistettiin 1989 rekisteristä.


title: Ness

text: Ness voi tarkoittaa seuraavia:


title: HMS Ran

text: HMS Ran oli Ruotsin merivoimien vuonna 1877 vesillelaskettu torpedoristeilijä. Vuodesta 1882 alkaen alus oli korkeimman sodanjohdon esikunta-aluksena ja se kastettiin vuonna 1883 "HMS Drottiksi", minkä jälkeen se oli lähinnä kuninkaallinen jahti.


title: HMS Ran

text: Alus tilattiin Bergsunds Mekaniska Verkstads AB:lta ja se laskettiin vesille 19. heinäkuuta 1877. Alus liitettiin laivastoon marraskuussa.


title: HMS Ran

text: Alukselle asennettiin myöhemmin kaksi 35,6 cm torpedoputkea. Aluksen vesillelaskun kanssa saman aikaisesti vastaanotettiin Italiasta 25 kappaletta 35,6 cm torpedoa, joille rakennettiin varastorakennus. Alukselle voitiin sijoittaa 8-12 torpedoa. Aluksesta tehtiin vuonna 1879 torpedoaselajin koulutusalus.


title: HMS Ran

text: Saman aikaisesti siitä tehtiin rannikkolaivaston korkeimman päällyston esikunta-alus. Vuonna 1882 aluksesta tehtiin sotavoimain korkeimman johdon (kuningas Oskar I ja laivaston komentaja) esikunta-alus. Raskas torpedokalusto poistettiin ja ne korvattiin neljällä 45 millimetrin M/83 -kanuunalla, joita käytettiin lähinnä kunnialaukausten ampumiseen.


title: HMS Ran

text: Vuonna 1883 alus sai nimen "HMS Drott", minkä jälkeen se oli lähinnä kuninkaallinen jahti. Vuonna 1895 poistettiin torpedoputket ja vuonna 1905 keulaputki. Ensimmäisen maailmansodan jälkeen alus makasi lähinnä ankkurissa ja se poistettiin alusluettelosta 12. lokakuuta 1923. Alus myytiin vuonna 1924 romutettavaksi Kööpenhaminaan.


title: Pegtymelin kalliopiirrokset

text: Pegtymelin kalliopiirrokset sijaitsevat Pegtymelin jokilaaksossa Tšukotkan autonomisessa piirikunnassa ja Sahan tasavallassa Venäjällä. Kalliopiirroksia on löydetty 12 pääalueelta, joissa on yhteensä yli 350 kuvakenttää ja yksittäistä kuviota. Uusia piirroksia löytyy edelleen.


title: Pegtymelin kalliopiirrokset

text: Piirrokset toi julkisuuteen geologi Nikolai Samorukov, joka oli vuonna 1965 tutkimassa alueen geologiaa. Venäjän tiedeakatemia lähetti arkeologin Nikolai Dikovin tutkimaan piirroksia. Hän teki kaksi tutkimusmatkaa alueelle vuosina 1967 ja 1968. Kaikuulin kalliolla hän tutki 11 kuvakenttää, joissa oli 103 kuviota tai kuvaryhmää. Samalla retkellä havaittiin luola, jonka sisältä löytyi myös kuvioita. Kaikuulin kalliolta noin 10 kilometriä Pegtymelin alajuoksulle päin löytyi paleoliittinen asuinpaikka, jonka yläpuolella oli yksi kuvakenttä.


title: Pegtymelin kalliopiirrokset

text: Vuonna 1986 Dikov tutki Kaikuulin kalliota uudelleen ja löysi sieltä uusia kuvakenttiä. Noin 5 kilometriä alavirtaan sivujoen Dvurogin yhtymäkohdasta löytyi vielä yksi kuvakenttä. Hän julkaisi aiemmat tutkimuksensa venäjäksi vuonna 1971. Siinä hän esitteli kaikki 104 kuvakenttää piirroksineen ja samalla retkien aikana tehtyjen kaivauksien tulokset. Vuonna 1999 sama kirjoitelma julkaistiin englanniksi käännettynä.


title: Pegtymelin kalliopiirrokset

text: Vuonna 1999 järjestetyllä tutkimusretkellä löydettiin 24 uutta kuvakenttää tai kalliopiirrosta. Kolme vuotta myöhemmin teki Pietarin kalliopiirroksiin erikoistunut ryhmä Mikhail Slobodshanin johdolla retken alueelle ja se luetteloi kaikki siihen mennessä löydetyt kalliopiirroskohteet. Seuraavana vuonna 2004 Slobodshan laajensi tutkimusaluetta ja etsi järjestelmällisesti uusia kuvakenttiä. Niitä ei kuitenkaan löydetty lisää ja retken anniksi jäi kaikista kuvioista otetut valokuvat. Valokuvista havaittiin vielä 74 uutta kuviota tai kuvakenttää.


title: Pegtymelin kalliopiirrokset

text: Vuosina 2005 ja 2006 italialais-venäläinen tutkimusprojekti dokumentoi kalliopiirrokset uusilla kuvion muodot tallentavalla menetelmällä. Ryhmää johtivat Stefania Zini ja Jekaterina Devlet. He käyttivät dokumentoinnissa kovettuvaa silikonia, joka levitettiin piirroksen päälle ja johon piirroksen korkeuserot kopioituivat korkokuviksi. Tämäkin retkikunta suoritti laajoja etsintöjä kaukana Kaikuulin kallion ympäristöstä, mutta eivät löytäneet uusia piirroksia.


title: Pegtymelin kalliopiirrokset

text: Kalliopiirrosten pääalue muodostuu Kaikuulin kallion kuvista ja se sijaitsee noin 60 kilometriä yläjuoksulle päin Pegtymelin suistosta ja 40−50 kilometriä sisämaahan meren rannikolta.


title: Pegtymelin kalliopiirrokset

text: Kalliopiirrokset on piirretty kallioon käyttäen kolmea eri tekniikkaa: hakkaamalla, raaputtamalla ja hiomalla. Joskus kuviosta erottaa sevästi, että motiivin ääriviivat on piirretty kiveen ensin ja sen jälkeen on kuvion sisäosat hakattu täyteen jälkiä. Kuviot on tehty hiekkakiveen tai aleuroliittiin, joista Kaikuulin kallioselänne muodostuu. Kiven laatu on kova ja kritiikki on kohdistunut siihen, ettei kuvioita olisi voinut valmistaa kivityökaluilla. Kuvioiden alta on löydetty kivityökalujen jäänteitä, joihin on jäänyt hakkauksista jälkiä. Näiden kokeilujen myötä kritiikki on vaimentunut ja on myönnetty, että kuviot on voitu tehdä kivikaudellakin. Pronssityökalu, jolla hakkausta myös kokeiltiin, kului nopeasti piloille. Sen sijaan rautasilla työkaluilla synnytti kiveen kalliopiirroksien kanssa identtiset jäljet. Vaikka rautaisia työkaluja ei ole löydetty. pidetään mahdollisena, että niitä on voitu käyttää. Työkaluhypotesia tutkitaan kuitenkin edelleen. Osa piirroksista ovat huonossa kunnossa muun muassa sään vaikutusten, jäkäläkasvustojen takia, kiven pinnan pakkasrapautumisen vuoksi ja vierailijoiden tihutöiden takia.


title: Pegtymelin kalliopiirrokset

text: Dikov on analysoinut kuvakenttiä niiden piirtämistyylin ja -järjestyksen mukaan. Hänen mielestään vanhimmat peurankuvat ovat ajalta noin 1000 eaa., koska samantapaisia kuvioita on tehty muuallakin. Viimeiset piirrokset tehtiin hänen mukaan noin 500−1000 jaa..


title: Pegtymelin kalliopiirrokset

text: Eniten piirroksia on tunturipeuroista, joista on löydetty 315 piirrosta. Ne on piirretty sivukuvina joko vain ääriviivoja käyttäen tai täyteen hakattuina. Vain 36 peuraa on ilman sarvia ja tutkijat pitävätkin niitä kevätpeuroina. Eläinten jalat on yleensä piirretty suoriksi ja niitä on tavallisesti kaksi. Vain kolmella peuralla on jalat polvista taivutetut ja neljälle peuralle on piirretty neljä jalkaa. Eräs peura on laukassa, 20 on uimassa ja muutama on piirretty ruokailemassa. Peurat on kuvattu sekä yksinään että laumassa.


title: Pegtymelin kalliopiirrokset

text: Toiseksi eniten piirroksia on ihmisistä, joista on löydetty 265. Kumpaakin sukupuolta esiintyy kuvastossa ja ne esitetään suorittamassa jotakin. He muun muassa melovat, metsästävät, hiihtävät, kantavat kajakkia, keihästävät valasta tai melovat suurta venettä. Metsästäjillä on apulaisenaan koiria. Ne avustavat piirrosten kohtauksissa eläimen pyyntiä. Yleisin metsästyskohtaus on peuran keihästäminen kajakista tai kanootista käsin. Yksipaikkaiset veneet ovat nopeita ja käteviä peurojen ja lintujen pyytämisessä. Keväällä ja syksyllä vaeltavien ja jokia ylittävien peurojen metsästyksestä on paljon etnografisia kuvauksia. Vain kaksi kohtausta kuvaa valaan pyytämistä.


title: Pegtymelin kalliopiirrokset

text: Yksipaikkaisia veneitä on piirretty 76 ja niitä melotaan usein kaksilapaisilla meloilla, vaikka myös yksilapaisia melojanäkee. Isoissa veneissä on yleensä 5−8 ihmistä ja niissä käytetään aina yksilapaisia meloja sekä joskus peräsintä veneen ohjaamiseen. Veneet on kuvattu aina sivultapäin ja hyvin realistisesti. Kuvoista on tunnistettu 10 erilaista venetyyppiä, joista puolet tunnetaan etnografisista kuvauksista. Kuusi kaksoismelaa on piirretty ilman ihmistä ja venettä.


title: Pegtymelin kalliopiirrokset

text: Maanisäkkäitä on monta lajia. Karhuja on 9, joista 4 on tunnistettu jääkarhuksi. Koiran ja suden erottaminen on vaikeaa, mutta kaksi niistä ei toimi ihmisen puolesta vaan häntä vastaan. Merinisäkkäitä on 10 ja ne esittävät hylkeitä, tappajavalaita tai muita suurempia valaita. Eräät valaat suihkuttavat ilmaan vettä hengitysilman mukana. Kahun jalanjälkiä on piirretty kaksi, joista toisella jäljellä on kuusi varvasta. Ihmisen jalanjäljistä voi tunnistaa jalkineiden piirteet. Linnut, joita on laskettu 22, ovat enimmäkseen hanhia, sorsia, joutsenia ja lokkeja. Kaksi kuviota esittävät ihmistä, joka oleilee nelikulmion sisällä, mikä on tulkittu asumukseksi.


title: Pegtymelin kalliopiirrokset

text: Muusta kalliopiirroskuvastosta Pegtymelin erottaa sen kuvakenttien sisältämät sienimäiset kuviot. Niitä esiintyy toisinaan yksinään, mutta useimmin ne piirrettiin ihmisen pään yläpuolelle. Tällä hetkellä sienikuvioita tunnetaan 34. Asetelman symboliikka on herttänyt suurta huomiota. Monet ovat tulkinneet sen merkiksi sienien huumaavan vaikutuksen alaisena olemisesta. Muitakin tulkintoja on tehty sen perusteella, että seudulla hyödynnetään sieniä edelleen. Niiden merkitys seudun väestölle on ollut kaksijakoinen, minkä kansanperinteen kerääjän ovat huomanneet esimerkiksi kansantarinoista tai mytologiasta.


Luettelo Ruotsin merivoimien moottoritorpedoveneistä listaa Ruotsin merivoimissa palvelleet moottoritorpedoveneet, joista ensimmäinen laskettiin vesille 1918 ja viimeinen 1957.


title: Nokia 610

text: Nokia 610 autopuhelinsarja on Nokia Oyj:n valmistama Bluetooth laite.


title: Nokia 610

text: Laite on eri kuin myöhemmin julkaistu Nokia Lumia 610.


title: Nokia 610

text: Laitteesta ei ole suurta määrää tietoa saatavilla.


title: Nokia 610

text: Laite toimii GSM 900/1800 verkoissa.


title: Nokia 610

text: Laitteeseen kuuluvat:


title: Nokia 610

text: Yhteensopivat puhelimet:


title: Odibo

text: Odibo on kylä Namibian pohjoisosassa Angolan rajan tuntumassa. Se kuuluu Oshikangon vaalipiiriin. Se on entinen anglikaaninen lähetysasema. Lähetysaseman nimi oli "St Mary’ Mission". Siellä on Namibian anglikaanisen hiippakunnan arkkidiakonin virkapaikka. Tämän arkkidiakonin alueella on 14 seurakuntaa.


title: Odibo

text: Odibon alla on laaja pohjavesialue. Maaperässä ja rakennuksissa esiintyy tästä syystä halkeamia. Näin kertoo kylän johtaja Charles Namoloh, joka on myös Namibian alueellisen ja paikallishallinnon, asuntoasioiden ja maaseudun kehityksen ministeri.


title: Odibo

text: St Mary's Mission –niminen lähetysasema perustettiin elokuussa 1924. Perustajina olivat virallisesti piispat George Tobias ja Nelson Fogarty. Käytännön työn teki pastori R. White, Kapkaupungin arkkipiispan apulainen. Nämä kolme leiriytyivät aluksi erään puun alle. Tämä puu tunnetaan nyt nimellä "Tobias' Tree". Lähetysasemalle tuli ajan myötä kirkko, sairaala ja koulu nimeltä St Mary Mission School, jossa oli myös lukio, sekä seminaari.


title: Odibo

text: St Mary Mission School oli toiminnassa vuoteen 1979 saakka, jolloin Etelä-Afrikan hallitus sulki sen. Useat merkittävät henkilöt ovat käyneet tätä koulua, mm. ihmisoikeusaktivisti ja piispa James Kauluma, Namibian parlamentin ylähuoneen jäsen Michael Hishikushitja, Namibian kansan vapautusarmeijan komentaja Peter Mweshihange, Namibian parlamentti alahuoneen jäsen, Ambomaan piispa Peter Kalangula, ja Namibian ulkoministeri Netumbo Nandi-Ndaitwah.


title: Odibo

text: Namibian itsenäisyyssodan aikana Etelä-Afrikan asevoimat räjäyttivät St Mary’sin seminaarin.


title: Odibo

text: Odibossa on kaksi koulua, St. Mary's Odibo High School, jonka edeltäjä oli Saint Mary Mission School, sekä Odibo Combined School eli ‘Obibon yhteiskoulu’. Odibossa on myös "Lutheran Centre for Arts and Crafts" (‘Luterilainen taidekeskus’), jonka perusti kuuluisa paikallinen taiteilija John Muafangejo 1970-luvun alkupuolella.


title: Odibo

text: Odibosta lähtöisin ovat seuraavat henkilöt:


title: Pakastava käymälä

text:
Pakastava käymälä on kuivakäymälä, joka toimii sähköllä. Se ei tarvitse viemäröintijärjestelmää, tuuletusputkea, ilmastointia tai kemikaaleja toimiakseen .
Pakastava käymälä on kehitetty Ruotsissa 70-luvulla, josta se on siirtynyt Suomeen. .


title: Pakastava käymälä

text: Pakastavan käymälän toimintaperiaate perustuu jäätymiseen. Sisältö pakastuu lyhyessä ajassa, mikä pysäyttää bakteerikasvun ja pitää sen hajuttomana. Näin ollen se ei tarvitse sekoitusaineita tai muitakaan kemikaaleja, joten sen toiminta ei tarvitse ulkopuolisia aineita.


title: Pakastava käymälä

text: Pakastavaa käymälää voi liikuttaa paikasta toiseen, sillä se ei tarvitse sähköpistokkeen lisäksi muita liitäntöjä Laite vie sähköä 40 watin sähkölampun verran.


title: Onamunhama

text: Onamunhama on entinen anglikaaninen lähetysasema Ohangwenan alueella Namibian pohjoisosissa. Lähetysaseman nimi oli "Holy Cross". Se perustettiin vuonna 1927 Oukwanyaman kuningaskuntaan n. 20 kilometriä Odibosta itään, aivan Angolan rajan tuntumaan.


title: Onamunhama

text: Namibian entinen presidentti Hifikepunye Pohamba on käynyt alkeiskoulun Holy Crossin lähetysaseman koulussa.


title: Kloridiperoksidaasi

text: Kloridiperoksidaasi on entsyymi, joka katalysoi orgaanisten yhdisteiden ja kloridi-, bromidi- tai jodidi-ionien reaktiota vetyperoksidin läsnä ollessa ja tuotteena muodostuu halogenoitu orgaaninen yhdiste. Kloridiperoksidaasia esiintyy eräissä sienissä, kasveissa, bakteereissa ja eräissä madoissa. Sen biologinen rooli on syntetisoida halogeeneja sisältäviä orgaanisia yhdisteitä, joita eliöt käyttävät muun muassa puolustautumiseen saalistajia vastaan. Kloridiperoksidaasin EC-numero on EC 1.11.1.10 ja CAS-numero 9055-20-3.


title: Kloridiperoksidaasi

text: Ensimmäisen kerran kloridiperoksidaasi eristettiin vuonna 1966 meressä elävästä sienestä "Caldariomyces fumago" (syn. "Leptoxyphium fumago"). Tämä entsyymi on reakenteeltaan monomeeri ja kooltaan 42 kDa. Entsyymi sisältää kofaktorinaan hemiryhmän. Hemiryhmän lisäksi kofaktoreina voivat toimia myös vanadiini ja sinkki. Näitä sisältäviä kloridiperoksidaasi entsyymejä on eristetty muun muassa sienistä "Curvicularia inaeqularis" ja "Embellisia didymospora". Hemin sisältävissä entsyymeissä rauta on sitoutunut kysteiiniaminohappoon. Hemiä sitsältävä kloridiperoksidaasi katalysoi orgaanisten yhdisteiden halogenoitumisen lisäksi myös hapetusreaktioita, kuten hiilivetyjen hapettamista alkoholeiksi, katalyysin kaltaisia reaktioita ja peroksidaasirekaiotita esimerkiksi epoksidien muodostumista. Hemiryhmän sisältävien kloridiperoksidaasientsyymeissä rauta on hapetusluvulla +III ja hapettuu vetyperoksidin vaikutuksesta hapetusluvulle +IV. Tämän jälkeen se hapettaa halogenidi-ionin reaktiiviseksi hypohalogeenihapokkeeksi, joka reagoi muun muassa alkeenien, alkaanien ja aromaattisten hiilivetyjen kanssa klooraten ne. Kloridiperoksidaasi suosii erityisesti kloridi-ionia, mutta myös bromidi- ja jodidi-ionit reagoivat. Vanadiiniä sisältävissä entsyymeissä vanadiini on sitoutunut histidiiniaminohappoon. Vanadiini sitoutuu ensin vetyperoksidiin, tämän jälkeen halogeeni-ioniin ja tämän jälkeen katalysoi halogenointireaktion.


title: Kloridiperoksidaasi

text: Erityisesti "Caldariomyces fumago"-sienen kloridiperoksidaasia on käytetty orgaanisen kemian synteeseissä asymmetrisissä reaktioissa. Enantioselektiivisten halogenointien lisäksi se katalysoi hyvällä enantioylimäärällä myös epoksidien muodostumista alkeeneista sekä tiolien ja tioeetterien hapettamista enantioselektivisesti sulfoksideiksi. Entsyymin käyttämistä suuressa mittakaavassa helpottaa se, että monet solut tuottavat entsyymiä solujen ulkopuolelle.


title: Austin A40 Farina

text: "Artikkelissa Austin A40 kerrotaan Austinin muista, aiemmista A40-malleista."


title: Austin A40 Farina

text: Austin A40 Farina oli oman aikansa mittapuun mukaan alemman keskiluokan henkilöautomalli, jonka British Motor Corporation toi markkinoille saloon-korisena versiona vuonna 1958. Takaistuimen jälkeen avoimella tavaratilalla ja kaksiosaisella takaluukulla varustettu "Countryman"-van seurasi vuonna 1959. Aiemmasta käytännöstään poiketen valmistaja ei antanut mallille mitään lisänimeä, vaan auto oli yksinkertaisesti "Austin A40". Jo omana aikanaan auton mallinimenä oli yleisesti käytössä "A40 Farina", jolla se saatiin erotettua edeltäneistä malleista. BMC:lle epätyypilliseen tapaan mallista ei tehty ns. "badge-engineering"-versioita, vaan sitä valmistettiin ainoastaan Austin-brändin alla.


title: Austin A40 Farina

text: Saloon-mallin tavaratilan luukku oli alareunastaan saranoitu, joten se toimi myös tavaratilan jatkeena. Mallin takaikkuna oli kiinteästi asennettu ja takaistuimen selkänojan takana oli hattuhylly. Hattuhylly oli irrotettavissa ja myös saloon-mallin takaistuimen selkänojan pystyi taittamaan alas, mutta koska istuinosa ei ollut käännettävissä, lattia ei ollut tasainen.


title: Austin A40 Farina

text: "Countryman"-versiota voidaan pitää yhtenä ensimmäisistä hatchback-korisista autoista, sillä siinä yhdistyvät sekä sedan- että farmarikorien ominaisuudet. Takaistuimen istuin eteenkäännettynä ja selkänoja alaskaadettuna malli tarjosi kahden istumapaikan lisäksi rusaasti tasapohjaista tavaratilaa.


title: Austin A40 Farina

text: Mallin design on italialaisen Pininfarinan studion käsialaa. Toisen maailmansodan jälkeisenä aikakautena etenkin Torinoon keskittyneitä autoalan studioita työllistivät hintavampien merkkien ja mallien valmistajille tehdyt suunnitelmat, mutta piirustuspöydiltä tuli aineistoa myös kansanautojen kehittelyyn. Monien muiden ajoneuvovalmistajien tavoin British Motor Corporation luotti italialaiseen design-näkemykseen. A40 Farina oli visuaalisen ilmeensä osalta mittakaavassa pienennetty versio "Austin Cambridge-" ja "Morris Oxford" -malleista, ilman näiden saloon-korin erillistä tavaratilaa. Myös näiden autojen design oli Pininfarinan kynästä lähtöisin.


title: Austin A40 Farina

text: Saloon-malli esiteltiin vuoden 1958 lokakuussa pidetyssä Lontoon autonäyttelyssä. Malli korvasi A35:n, jolta se peri tekniikkansa. A40 oli muotoilultaan moderni ja edeltäjäänsä valoisampi ja tilavampi. Korin "two box" -muotoilu oli jopa aikaansa edellä. Auto on ulkonäöstään huolimatta saloon-korinen, takaluukku avasi vain takalasin alapuolisen osan, takalasi itsessään oli asennettu koriin kiinteästi.


title: Austin A40 Farina

text: Countryman-hatchback tuotiin markkinoille vuosi saloonin jälkeen, lokakuussa 1959. Mallin takaikkuna on hieman saloonin vastaavaa pienempi, näin lasin kehyksestä saatiin riittävän tukeva, jotta myös yläosasta voitiin tehdä avattava ja luukun aukipysymisen varmistavat tuet mahtuivat taittumaan luukun sivuille. Takaluukun sisäpinta oli muotoiltu samaan tasaan tavaratilan lattian kanssa ja sen saranoita oli vahvistettu. Teknisesti malli oli siis pieni "estate car" eli farmari, yläosan yläreunasta sarnoidulla ja alaosan alareunasta saranoidulla kaksiosaisella takaovella. Lokakuu 1959 toi parannuksia myös molempien mallien varusteisiin; itsepalauttava suuntavilkku ja katon keskelle asennettu sisävalo tulivat vakiovarusteeksi. Alkukesästä 1960 tavaratilan varapyöräsyvennys sai peitelevyn, jonka avulla lattiapinta saatiin tasaiseksi, vaikka varapyörä ei olisi matkassa ollutkaan.


title: Austin A40 Farina

text: Malli tuli markkinoille samalla BMC:n 950-kuutioisella, A-sarjan nelisylinterisellä rivimoottorilla varustettuna, kuin edeltäjänsä A35. Jousituksena oli edessä kierrejouset, jäykkä taka-akseli oli tuettu puolielliptisillä lehtijousilla. Jarrut olivat hydromekaaniset, eli ns. hybridi-jarrut. Tämä tarkoittaa että etupyörien jarrujen toiminta hoidettiin hydrauliikan avulla, kun taas takajarrut olivat vaijerivälitteiset. Kaikilla pyörillä oli rumpujarrut, edessä rummun halkaisija oli 8 tuumaa ja takana 7". Ohjaus oli ruuvikierukka-tappi –tyyppinen (eng. "cam and peg steering").


title: Austin A40 Farina

text: Edessä oli erillisistuimet, takana sohvaistuin alastaitettavalla selkänojalla. Istuimien verhoilumateriaali oli vinyylivahvisteista kangasta. Mallin valinnaisvarusteisiin kuului mm. lämmityslaite, radio ja valkosivurenkaat. Vaihteenvalitsin oli sijoitettu lattialle ja käsijarrun käyttökahva oli etuistuimien välissä. Ovien sivuikkunat eivät olleet veivattavaa mallia, vaan niiden nosto ja lasku tapahtui sormin pienestä ottimesta kiinni pitämällä. Autovarkaiden hidastamiseksi ikkunat pystyttiin lukitsemaan yläasentoon oven sisäkahvan välityksellä.


title: Austin A40 Farina

text: A40 Farina Mark II esiteltiin vuonna 1961. Mallin akseliväliä oli kasvatettu 3,5 tuumaa (89 mm) ja se oli saanut myös lisää pituutta. Tästä hyötyivät etenkin takapenkillä matkustaneet, kasvaneen polvitilan myötä. Ulkoisena muutoksena auto sai uuden maskin ja sisätiloissa ohjaamo uuden kojetaulun. Moottorin teho nostettiin 37 hevosvoimaan (28 kW). Eteen lisättiin kallistuksenvaimennin ja kaikkien pyörien jarrut muutettiin hydraulisiksi.


title: Austin A40 Farina

text: Syksyllä 1962 950-kuutioinen moottori korvattiin suuremmalla, 1100-kuutioisella versiolla, joka antoi tehoa 48 bhp. Samaa moottoria käytettiin myös Morris Minor -mallissa, joka A40 Farinan tavoin oli takavetoinen, sekä etuvetoisessa uutuusmalli Morris 1100:ssa, jossa moottori oli asennettu auton keulalle poikittain. Uuden moottorin myötä myös vaihteiston välityksiä muutettiin.


title: Austin A40 Farina

text: Tämän jälkeen malliin ei juuri tehty muutoksia, niistä mainittavin on vuonna 1964 esitelty uusi, puujäljitelmällä pinnoitettu kojetaulu. Malli pysyi tuotannossa marraskuuhun 1967 asti, mutta sen suurin suosio oli kuitenkin ohi. A40 Farina Mk II:n markkinoita söi muiden merkkien aiheuttaman kilpailun lisäksi konsernin oma, samassa kokoluokassa oleva mallisto. Etenkin vuonna 1962 markkinoille lanseerattu Morris 1100, ja sitä pian seurannut sisarmalli Austin, saivat A40 Farinan vaikuttamaan muotoilultaan vanhanaikaiselta ja ajettavuudeltaan likimain luokattomalta.


title: Austin A40 Farina

text: Italialainen Innocenti valmisti A40 Farina -mallia BMC:n lisenssillä. Valmistus aloitettiin vuonna 1960, Englannista toimitettujen "knock-down kitien" kokoamisella, mutta pian auto valmistettiin kokonaisuudessaan Italiassa. Innocentin "A40 Berlina" ja "-Combinata" -mallit vastasivat Austin A40 Farinan saloon- ja "Countryman" -versioita.


title: Austin A40 Farina

text: Emomallinsa tavoin Italian versioissa siirryttiin vuonna 1962 käyttämään suurempaa, 1100-kuutioista moottoria. Tuolloin autojen mallimerkinnäksi muutettiin "A40S". Vuonna 1965 Innocenti suunnitteli "Combinata"-malliin yksiosaisen, yläreunastaan saranoidun takaluukun. Tätä versiota voidaan pitää puhdasoppisena hatchback-korisena autona. Huomionarvoinen seikka on, että Britanniassa ei A40 Farinaa koskaan valmistettu tällä konfiguraatiolla. Innocenti valmisti kaikkiaan liki 68 000 kappaletta "A40-" ja "A40S" -autoja.


title: Sofie

text:
Sofie ja Sophie ovat naisten etunimiä. Nimet ovat kreikkalaisperäisen, viisautta
tarkoittavan Sofia- tai Sophia-nimen muunnelmia, joista Sofie on käytössä varsinkin Saksassa, Alankomaissa, Tanskassa ja Tšekissä, Sophie varsinkin englannin- ja ranskankielisissä maissa, mutta sekin myös Saksassa.


title: Sofie

text: Nimi on molemmissa muodoissa käytössä myös Suomessa. Väestörekisterikeskuksen tietojen mukaan Sofie-nimisiä henkilöitä on toukokuuhun 2017 mennessä ollut 2 023, Sophie-nimisiä 1 215. Suomenruotsalaisen kalenterin mukaan Sofien nimipäivä on 15. toukokuuta, joka suomenkielisenkin kalenterin mukaan on Sofian nimipäivä.


title: Andara

text: Andara on kylä Mukwen vaalipiirissä Itäisellä Kavangolla Namibiassa. Se sijaitsee n. 200 km itään Runnulta, ja siellä asuu lähinnä hambukushu-heimoon kuuluvia ihmisiä.


title: Andara

text: Saksalaiset lähetyssaarnaajat "Oblati Mariae Immaculatae" -järjestöstä perustivat Andaraan lähetysaseman vuonna 1913. Tunnusteluja oli suoritettu jo vuonna 1903 ja 1907, ja tammikuussa 1908 aseman perustivat isät Franz Krist ja Franz Lauer sekä maallikkoveli Georg Kurz. Muutaman viikon kuluttua isä Krist lähti paluumatkalle kohti Grootfonteinia, mutta hän kuoli matkalla. Kun uusi retkikunta saapui Andaraan, sieltä löytyi vain kaksi hautaa. Isä Lauer ja Kurz olivat kuolleet mustavesikuumeeseen.


title: Andara

text: Uusi retkikuntakin oli epäonninen, sillä eräs sen jäsenistä ampui vahingonlaukauksen, ja hambukushujen kuningas Libebe muuttui lähetyssaarnaajille vihamieliseksi, jolloin lähetyssaarnaajien oli pakko siirtyä gcirikujen kuninkaan Nyanganan luo paikkaan, josta käytettiin samaa nimeä, Nyangana.


title: Andara

text: Libebe leppyi kuitenkin verrattain pian, ja saksalaiset paterit perustivat Andaran lähetysaseman uudelleen vuonna 1913. Uutta yritystä johti pater Joseph Gotthardt, josta myöhemmin tuli Lounais-Afrikan arkkipiispa.


title: Andara

text: 1960-luvulla Andaraan rakennettiin katolinen sairaala sekä nuorisomaja. Nuorisomajaan mahtuu majoittumaan 130 henkeä kerrallaan.


title: Ichiko Kamichika

text: Ichiko Kamichika (, 6. kesäkuuta 1888 Nagasakin prefektuuri – 1. elokuuta 1981 Tokio) oli japanilainen feministi, joka toimi pitkän uransa aikana, kirjailijana, toimittajana, poliitikkona, kansanedustajana, kääntäjänä ja kriitikkona. Politiikasta Kamichika jäi syrjään vasta vuonna 1969.


title: Nyangana

text: Nyangana on kylä Ndiyonan vaalipiirissä Itäisellä Kavangolla Namibiassa. Se sijaitsee n. 100 km itään Runnulta, ja siellä asuu lähinnä gcirikujen heimon alueella.


title: Nyangana

text: Kylä on saanut nimensä gcirikujen kuninkaan Nyanganan mukaan.


title: Nyangana

text: Lähetysaseman sinne perustivat vuonna 1910 saksalaiset lähetyssaarnaajat "Oblati Mariae Immaculatae" –järjestöstä sen jälkeen, kun heidän oli ollut pakko lähteä Andarasta vuonna 1908. Siellä oli tapahtunut vahingonlaukaus, ja kuningas Libebe oli muuttunut vihamieliseksi.


title: Nyangana

text: Nyanganan perusti pater Joseph Gotthardt katolisten seitsemännellä lähetysretkikunnalla Kavangolle. Kuusi aiempaa retkikuntaa olivat olleet epäonnisia. Nyangana kuitenkin muodostui katolisen lähetystyön sillanpääasemaksi Kavangolla. Andarankin lähetysasema päästiin perustamaan uudelleen vuonna 1913. Gotthardtista tuli sittemmin Lounais-Afrikan arkkipiispa.


title: Nyangana

text: Nyanganassa toimii yhteiskoulu ja yksityinen roomalaiskatolinen sairaala. Sairaala on perustettu vuonna 1936, ja sen sanotaan olleen tuolloin Kavangon ensimmäinen sairaala. Sen perustivat Saksan Tutzingista tulleet benediktiinisisaret.


title: Nyangana

text: Kylässä on retkeilymaja ja nuorisokeskus. Maisemaa hallitsevat akaasiapuut.


title: Bill Hader

text: William ”Bill” Hader (s. 7. kesäkuuta 1978 Tulsa, Oklahoma) on yhdysvaltalainen näyttelijä, koomikko, tuottaja ja käsikirjoittaja.


title: Bill Hader

text: Hader nousi julkisuuteen "Saturday Night Live" -televisio-ohjelman kautta, jonka näyttelijäkaartiin hän kuului vuosina 2005–2013.


title: Bill Hader

text: Muita Haderin tunnettuja rooleja ovat muun muassa äänirooli animaatioelokuvassa "Poutapilviä ja lihapullakuuroja" sekä sivuosa komediassa "Superbad".


title: Bill Hader

text: Hader on ollut ehdolla Emmy-palkintoon näyttelijänä kahdesti "Saturday Night Liven" suorituksistaan, ja tuottajana kolmesti "South Park" -animaatiosarjan kautta, voittaen vuonna 2009.


title: Pieni villihanhipagodi

text: Pieni villihanhipagodi (, pinyin: Xiǎo Yàntǎ) on toinen merkittävimmistä Xi’anin kaupungissa, Kiinassa, sijaitsevista pagodista. Pagodi sijaitsee "Jianfu-temppelissä" parin kilometrin päässä Isosta villihanhipagodista luoteeseen, ja se tunnetaan aamutuulessa helisevistä temppelikelloistaan.


title: Pieni villihanhipagodi

text: Jianfu-temppeli rakennettiin Tang-dynastian aikana vuonna 684 keisari Gaozongin kuoleman satavuotisjuhlan kunniaksi. Pieni villihanhipagodi rakennettiin vuosina 707–709. Se rakennettiin alun perin 45 metriä korkeaksi ja 15-kerroksiseksi, mutta vuoden 1556 Shaanxin maanjäristys vaurioitti tornia siten, että kaksi kerrosta sortui ja pagodin korkeus putosi 43 metriin.


title: Pieni villihanhipagodi

text: Vuonna 2014 Pieni villihanhipagodi pääsi Unescon maailmanperintökohteeksi osana silkkitietä.


title: Kinokopla

text: Kinokopla on turkulainen elokuvakerho. Se perustettiin vuonna 1965 Turun yliopiston ylioppilaskunnan harrastekerhoksi. Vuonna 1985 Kinokopla liitettiin ylioppilaskunnan elokuvatoimikunnaksi. Kinokoplan tarkoitus on välittää audiovisuaalista kulttuuria, edistää alan tuntemusta ja audiovisuaalisen kulttuurin yhteiskunnallisen merkityksen ymmärtämistä. Toiminnan tarkoituksena on myös antaa lisäilmettä ja vaihtoehtoja yleiseen turkulaiseen kulttuuritarjontaan.


title: Kinokopla

text: Vuonna 2015 Kinokopla täyttää 50 vuotta.


title: Kinokopla

text: Kinokoplan perustivat vuonna 1965 Olli Tuomola ja Markku Pellinen. Kinokopla esitti elokuvia ensimmäiset vuodet Bio Bostonissa Humalistonkatu 8:ssa, kunnes näytökset siirrettiin vuoden 1974 syksyllä elokuvateatteri Casinoon. Vuodesta 1978 vuoteen 2012 elokuvia esitettiin elokuvateatteri Dominossa, kunnes Kinokopla siirtyi Logomon MOVE2-saliin. Samassa tilassa elokuvia esittävät myös Turun elokuvakerho ja Kansallinen audiovisuaalinen instituutti.


title: Kinokopla

text: Kinokoplan toiminnassa ovat olleet mukana monet suomalaiset elokuvatoimijat, kuten Tapani Maskula, Matti Ijäs, Veijo Hietala ja Risto Hyppönen.


title: Vauvoja

text: ”Vauvoja” on suomalaisartisti Kasmirin kappale, joka julkaistiin singlenä 15. toukokuuta 2015. Kappaleella on mukana myös SAARA. Kappaleen ovat säveltäneet Kasmirin ja SAARAn lisäksi Hank Solo, Jonas W. Karlsson sekä Mikko Kuoppala ja sen sanoituksesta vastaavat Kasmir, Saara ja Mikko Kuoppala. Kappale on sävelletty ja nauhoitettu Los Angelesissa.


title: Vauvoja

text: Kappale Kesäkumi-kampanjan vuoden 2015 tunnuskappale. Kappale on kampanjan 20. kesäkumikappale. Kappale poikkeaa teemaltaan aiempien vuosien kesäkumikappaleista, sillä ne ovat aiemmin liittyneet muun muassa irtosuhteisiin. ”Vauvoja”-kappale puolestaan kertoo rakkaudesta, lasten hankinnasta sekä vakavasta parisuhteesta.


title: Vauvoja

text: Kappaleen musiikkivideo julkaistiin samanaikaisesti singlen kanssa 15. toukokuuta 2015. Videolla perinteiset sukupuoliroolit on käännetty toisin päin ja SAARA nähdään videolla menestyvänä ”business-naisena” sekä pelipaitaan sonnustautuneena sohvaperunana. Kasmir puolestaan siivoaa kotia ja tarjoilee kotonaan drinkkejä ystävilleen. Videota on katsottu YouTube-palvelussa yli 4 miljoonaa kertaa.


title: Vauvoja

text:
”Vauvoja”-kappaleesta julkaistiin 2. syyskuuta 2015 akustinen versio. Versiosta julkaistiin musiikkivideo 7. syyskuuta 2015, joka kuvattiin Helsingin taiteiden yössä.
Elokuussa 2015 kappaleella myönnettiin aiemmin lähinnä elintarvikkeille annettu Sydänmerkki. Samaan aikaan kappale saavutti myös singlen platinalevyn, sillä sitä on kuunnelty Spotifyssa yli 4 miljoonaa kertaa.


title: Vauvoja

text: Kappale nousi kesällä 2015 viideksi peräkkäiseksi viikoksi Suomen soitetuimmaksi radiokappaleeksi. YleX:n musiikkipäällikkön Peppi Puljujärven mukaan kappale nousi ensimmäisenä kesäkumikappaleena myös muiden radiokanavien soittolistoille, kun aiemmin kesäkumikappaleet ovat soineet lähinnä Ylen radiokanavilla.


title: Rakkauden vahvistama

text: Rakkauden vahvistama on heinäkuussa 2004 ilmestynyt Yön single, jonka molemmat kappaleet ovat samaan aikaan ensi-iltaan tulleesta elokuvasta "Vares – yksityisetsivä". Nimikappaleesta kuullaan singlellä lyhyempi versio, kokopitkä puolestaan on soundtrackillä "Musiikkia elokuvasta Vares". Uudelleenmiksattuna se on mukana yhtyeen helmikuussa 2005 julkaistulla albumilla "Kuolematon". Singlen toinen kappale "Tulta pelkäsin" on myöhemmin julkaistu myös vuoden 2006 kokoelmalla "Yön valoisa puoli".


title: Rakkauden vahvistama

text: Single nousi Suomen viralliselle listalle kolmentoista viikon ajaksi ja oli korkeimmillaan sijalla kaksi.


title: A (täsmennyssivu)

text: A voi tarkoittaa seuraavia:


title: Kursori (yliopisto)

text: Kursori oli entisaikaan eurooppalaisissa yliopistoissa virkamies, jonka tehtävänä oli avustaa yliopiston rehtoria professorien valvonnassa. Virkanimike oli käytössä ainakin Uppsalan yliopistossa ja Helsingin yliopistossa. Kursorit raportoivat rehtorille, jos professorit laiminlöivät luentojen pitämiseen, ja he keräsivät ylioppilailta lukukausimaksut, asettivat väitöskirjat näytteille ilmoitustauluille sekä kantoivat hopeavaltikoita akateemisissa juhlissa. Nykyisin myös kursorien virat ovat muuttuneet tavallisiksi vahtimestarien viroiksi. Vuonna 1996 Helsingin yliopistossa oli kaksi kursoria ja kuusi pedelliä.


title: Ausevikin kalliopiirrosalue

text: Ausevikin kalliopiirrosalue sijaitsee Norjassa Sognin ja Fjordanen läänin Floran kunnassa, ja se on Norjan suurimpia kalliopiirrosalueita. Piirrokset, joita on alle 300, kuvastavat pyyntikulttuurin ajatusmaailmaa, ja ne ajoitetaan kivikauden loppupuolelle noin vuoteen 4000 eaa. Piirrosalueelle on opastus, ja alueella on pysäköintipaikka, esteettömät käytävät ja käymälä.


title: Ausevikin kalliopiirrosalue

text: Alueen maanomistaja Tor Grønevik kertoi piirrosalueestaan Bergenin museolle vuonna 1932. Ensimmäiseksi paikalle saapui Johannes Bøe 1930-luvun puolivälissä, ja hän dokumentoi alueen. Toisen kerran alueen dokumentoi Anders Hagen 1960-luvun alkupuolella. Hän esitti ensimmäisen arvion piirrosten iästä. Hän sijoitti ne metsästäjäkulttuurin ja maanviljelyskulttuurin mukaan vastaavasti kivikauden loppupuolelle ja pronssikauden alkupuolelle. Hän arveli, että geometriset kuviot oli lainattu pronssikauden asukkaiden kalliopiirroksista.


title: Ausevikin kalliopiirrosalue

text: Egil Bakka kiisti Hagenin arvion ja totesi saksanhirvien olevan samaa tyyliä kuin Vingenin piirrosalueen nuoremmissa piirroksissa, joten piirrokset oli tehty neoliittisen kivikauden keskivaiheilla. Myös Eva Walderhaug yhtyi tähän arvioon sillä tarkennuksella, että viimeiset kuviot tehtiin neoliittisen kivikauden loppupuolella. Viime aikoina Morten Ramstad ja Sigrid Gundersen ovat halunneet aikaistaa Ausevikin piirrosten tekoaikaa.


title: Ausevikin kalliopiirrosalue

text: Piirrokset sijaitsevat nykyään 10−15 metriä merenpinnan yläpuolella, jonne maankohoaminen on ne vuosituhansien aikana nostanut. Norjalaiset ovat päätyneet siihen tulokseen, että kalliopiirrokset tehtiin paikkoihin, jotka olivat veden äärellä. Tähän ajatukseen perustuu myös piirrosten ajoitus, sillä ne arvioidaan piirretyn noin 4000 eaa. ja sen jälkeen.


title: Ausevikin kalliopiirrosalue

text: Ausevikin piirroskenttien läheisyydessä suoritettujen kaivausten ajoitukset tukevat osittain edellisiä arvioita. Vanhin avattu alue viittasi nuorimpaan mesoliittista kivikauteen (5000−4800 eaa.). Tällä alueella ei kuitenkaan esiintynyt ihmisten toiminnasta kertovia löytöjä. Sen sijaan toisessa kaivauksessa, joka ajoitettiin vuosiin 3945−3790 eaa., löytyi hiilenpaloja ja kivityökalujen työstöjätettä. Kiinnostava löytö oli piirrosten tekemiseen käytetty kivenhamara, joka löytyi turpeesta makaamassa kalliota vasten. Osa ajoituksista sijoittuu kivikaudelle, osa pronssikaudelle tai jopa rautakaudelle. Löytöjen perusteella paikalla olisi asuttu 4000−500 eaa.


title: Ausevikin kalliopiirrosalue

text: Piirrosalue sijaitsee Høydalsfjordenin etelärannan tuntumassa suojaisassa kaakkoiskulmassa Floran kunnassa. Paikka on noin 40 kilometriä etelään Vingenin kalliopiirrosalueesta, johon Ausevikin piirroksia usein verrataan. Kalliopiirroksia on piirretty noin 1 500 m² suuruiselle ja loivasti mereen viettävälle kallioalueelle, jossa piirrosalue on 85 metriä pitkä ja 10−50 metriä leveä. Alle 300 kuviota on ryhmitelty seitsemään eri kuvakenttään, jotka merkitään yleensä roomalaisilla numeroilla I−VII.


title: Ausevikin kalliopiirrosalue

text: Seuraavassa luettelossa esitetään sulkeissa kuvakenttien väliset etäisyydet metreinä: I (12 m) II (5 m) III (26 m) IV (10 m) V (11 m) VI (4 m) VII. Kuvakentässä I on 10 kuviota, kentässä II 37 kuviota, kentässä III 134 kuviota 170 m² kokoisella alueella, IV:ssa 15 kuviota 10 m² alalla, V:ssa 2 kuviota, VI:ssa 39 kuviota 18 m² alalla ja VII:ssa 11 kuviota. Uusia kuvioita voi löytyä, kun kuvakenttiä reunustavat turpeet nostetaan ylös.


title: Ausevikin kalliopiirrosalue

text: Saksanhirvi on kuva-alueen yleisin eläinlaji, jota esitellään hirvaksina, lehminä ja vasikoina. Myös koiria, susia ja lintuja esiintyy, mutta kaloja ei. Tiedetään kuitenkin, että kalastus on monesti ollut pääelinkeino ja saksanhirvien pyynti on siten ollut sen rinnakkaiselinkeino. Toiseksi eniten esiintyy piirroksia ihmishahmoista. Erästä hahmoa kutsutaan šamaaniksi, koska kuviossa se levittää suuria käsiään molemmille sivuille. Eläimet ja ihminen kuvataan joskus yhdessä niin, että kuviot yhdistetään viivoilla tai verkkomaisilla kuvioilla, kuten pyyntiverkoilla. Loput kuvioista ovat geometrisiä. Kuviossa voi olla esimerkiksi kymmenen samankeskistä ympyrää ("tikkataulu") tai se voi olla kolmio, jonka sisälle on piirretty "vuosirenkaita" moneen sektoriin.


title: I (täsmennyssivu)

text: I voi viitata esimerkiksi seuraaviin:


title: Pettävällä jäällä

text: Pettävällä jäällä on tammikuussa 2005 ilmestynyt Yön single, jonka nimikappale on helmikuussa julkaistulta albumilta "Kuolematon". Siitä on mukana kaksi versiota, jolla toisella Olli Lindholmin kanssa duetoi Annika Eklund. Kappale "Sydämeni eksyi eteisees" on myöhemmin julkaistu vuoden 2006 kokoelmalla "Yön valoisa puoli".


title: Pettävällä jäällä

text: Single nousi Suomen viralliselle listalle kuuden viikon ajaksi ja oli ensimmäisellä viikolla listan kärkisijalla. Kyseessä oli Yön kaikkien aikojen ensimmäinen listaykköseksi noussut single.


title: Pettävällä jäällä

text: Kappaleen on sanoittanut ja säveltänyt Juha Tapio. Myöhemmin Tapio esitti kappaleen itsekin, ja hänen oma versionsa levytettiin vuonna 2009 kokoelma-albumille "Suurenmoinen kokoelma 1999–2009".


title: Pettävällä jäällä

text: "Pettävällä jäällä" -kappaleen on levyttänyt myös Suvi Teräsniska Yö-tribuuttialbumilleen "Hän tanssi kanssa enkeleiden".


title: L (täsmennyssivu)

text: L voi viitata esimerkiksi seuraaviin:


title: LiveTulokset.com

text: LiveTulokset.com on FlashScoren kehittämä urheilutulospalvelu, josta näkee 28 urheilulajin ja yli 5 000 eri urheilusarjan tuloksia suomen kielellä. LiveTulosten mobiilisovellus julkaistiin 16. joulukuuta 2013 ja se on saatavilla Androidille ja iOSille.


title: LiveTulokset.com

text: LiveTuloksissa on mahdollista lisätä tiettyjä urheilulajeja, liigoja tai otteluita omiin suosikkeihinsa, jolloin kyseiset tapahtumat näkee kunkin lajin etusivulla. LiveTulosten jalkapallo-osuudessa on myös livekommentointi joihinkin suurten sarjojen otteluihin. LiveTulokset näyttää myös tilastoja seitsemästä eri urheilulajista. Pelkästään eri jalkapallokilpailuita sovelluksessa on yli tuhat. Mobiilisovelluksen lisäksi LiveTuloksilla on oma internet-sivusto, josta näkee myös samojen urheilulajien tulokset kuin mobiilisovelluksestakin.


title: Yksi askel liikaa

text: Yksi askel liikaa on kesäkuussa 2005 ilmestynyt Yön single, jonka nimikappale on aikaisemmin helmikuussa julkaistulta albumilta "Kuolematon". Singlen toinen kappale "Ääni sisälläni" on myöhemmin julkaistu vuoden 2006 kokoelmalla "Yön valoisa puoli".


title: Yksi askel liikaa

text: Single nousi Suomen viralliselle listalle suoraan ykköseksi ja pysyi listalla kolmen viikon ajan.


title: Daniel Pietta

text: Daniel Pietta (s. 9. joulukuuta 1986 Krefeld) on saksalainen jääkiekkoilija, joka edustaa DEL-liigassa pelaavaa Krefeld Pinguinea. Pelipaikaltaan vasemmalta laukova, 184 senttimetriä pitkä ja 92 kilogrammaa painava Pietta on hyökkääjä. Hän kuuluu myös Saksan jääkiekkomaajoukkueeseen.


title: Daniel Pietta

text: NHL-varaukseton Pietta on edustanut koko uransa, kaudesta 2003–2004 lähtien, Saksan DEL-liigan Krefeld Pinguinea. Parhaalla kaudellaan, kaudella 2014–2015, Pietta teki 52 pelissä tehot 17+42=59. Kaudella 2014–2015 Pietta pelasi Krefeldin paidassa myös jääkiekon mestareiden liigassa viisi ottelua tehden tehot 1+3=4.


title: Daniel Pietta

text: Pietta pelasi ensimmäistä kertaa Saksan jääkiekkomaajoukkueen paidassa MM-kisoissa vuonna 2012. Maajoukkueessa hän oli debytoinut jo edellisenä vuonna. Pietta on kuulunut Saksan joukkueeseen myös vuosien 2013, 2014 ja 2015 MM-kilpailuissa. Hän on tehnyt niissä yhteensä tehot 1+1=2, jotka syntyivät kokonaisuudessaan vuoden 2015 kisoissa.


title: Tie sydämeeni

text: Tie sydämeeni on syyskuussa 2005 ilmestynyt Yön single, jonka nimikappale on neljäs singlelohkaisu aikaisemmin helmikuussa julkaistulta albumilta "Kuolematon". Se nousi Suomen viralliselle listalle suoraan ykköseksi ja pysyi listalla viiden viikon ajan.


title: Tie sydämeeni

text: Singlen toinen kappale "Ducadam" on versio chileläisestä 1970-luvun vallankumouslaulusta "El pueblo unido jamás será vencido", jonka alun perin esitti paikalliseen nueva canción -laululiikkeeseen kuulunut Quilapayún. Sen teksti on kuitenkin täysin Jussi Hakulisen oma ja kertoo romanialaisesta jalkapallomaalivahdista Helmut Duckadamista. Kappale on myöhemmin julkaistu "Kuolematon"-albumin platinapainoksen bonuksena.


title: Giancarlo González

text: Giancarlo González Castro (s. 8. helmikuuta 1988 Desamparados, San José) on costaricalainen jalkapalloilija, joka edustaa Serie A:ssa pelaavaa US Palermoa. Pelipaikaltaan oikeajalkainen González on keskuspuolustaja. Hän kuuluu myös Costa Rican jalkapallomaajoukkueeseen.


title: Giancarlo González

text: González aloitti uransa kotimaansa pääsarjan Alajuelensessa, jota hän edusti vuodet 2007-2012 voittaen liigamestaruuden kahdesti, kausilla 2010-2011 ja 2011-2012. Otteluita Alajuelensessa kertyi 97 ja maaleja kuusi. Heinäkuussa 2012 González siirtyi Norjan Tippeligaenin Vålerenga Fotballiin, jota hän edusti kahden kauden ajan pelaten 37 ottelua, joissa syntyi kaksi maalia. Helmikuussa 2014 González siirtyi Yhdysvaltain Major League Soccerin Columbus Crewiin, jossa hän pelasi kevätpuoliskon aikana 17 ottelua onnistuen kerran maalinteossa.


title: Giancarlo González

text: Elokuussa 2014 González siirtyi Italian Serie A:n nousijaseuraan US Palermoon. Hän debytoi seuran paidassa vielä samassa kuussa AC Cesenaa vastaan onnistuen heti maalinteossa.


title: Giancarlo González

text: González edusti Costa Rican alle 20-vuotiaita vuoden 2007 MM-kilpailuissa Kanadassa, jossa hän pelasi ainoaksi jääneet kaksi nuorten maaotteluaan.


title: Giancarlo González

text: Costa Rican jalkapallomaajoukkueessa González debytoi kesäkuussa 2010 ystävyysottelussa Slovakiaa vastaan. Avausmaali syntyi toukokuussa 2012 niin ikään ystävyysottelussa Guatemalan verkkoon. González kuului joukkueeseen myös vuoden 2014 MM-kilpailuissa, jossa hän pelasi Costa Rican kaikissa viidessä ottelussa, kun joukkue eteni sensaatiomaisesti puolivälieriin. Hän kuului myös BBC:n kisojen joukkueeseen.


title: Roni Peiponen

text: Roni Peiponen (s. 9. huhtikuuta 1997 Kuopio) on suomalainen jalkapalloilija, joka edustaa Tippeligaenissa pelaavaa Moldea. Pelipaikaltaan hän on oikea laitapuolustaja.


title: Roni Peiponen

text: Peiponen on Malminkartanon Pedon ja Helsingin Jalkapalloklubin kasvatti. Kaudella 2014 hän pelasi HJK:n reservijoukkueen Klubi 04:n paidassa neljä ottelua Kakkosessa. Keväällä 2015 Peiponen pelasi HJK:n edustusjoukkueessa Liigacupia ja Suomen cupia. Veikkausliigassa hän debytoi toukokuussa 2015 IFK Mariehamnia vastaan pelaten täydet minuutit. Marraskuussa 2015 hän teki kolmen ja puolen vuoden sopimuksen Molde FK:n kanssa.


title: Roni Peiponen

text: Peiponen on pelannut vuodesta 2012 yhteensä 35 ottelua Suomen eri poikamaajoukkueissa.


title: Unelmia (SIG:n albumi)

text:
Unelmia oli suomalaisen popyhtyeen SIG:n syksyllä 1984 julkaisema albumi. Levyn tuotti Johanna Kustannus.
Levyn tunnetuin kappale oli radiohitti "Ludwig van Beethoven". Myös "Sadan vuoden yksinäisyys" on muodostunut suomalaisen popin klassikoksi. Levy nosti Sigin uudestaan nuorison suosioon.


title: Unelmia (SIG:n albumi)

text:
Unelmia myi 24 000 kappaletta, lähelle kultalevyrajaa. Levy nousi liastoille maaliskuussa 1985.
"Unelmia" oli korkeimmillaan myyntilistan sijalla 29, ja pysyi siellä kolme viikkoa. "Mitä Suomi soittaa" -kirjan mukaan listasijoitus oli 19, ja albumi pysyi listalla kuukauden ajan. "Portaat Purppurasumuun" -kirjan mukaan levy oli listalla sijalla 16 pysyen siellä seitsmän viikkoa.


title: Luettelo dystopiaelokuvista

text: Tämä on luettelo dystopiaelokuvista. Nämä elokuvat sijoittuvat dystopiaan, joka on tulevaisuuden epätoivottava yhteiskunta. Termi on utopian vastakohta, ja sillä viitataan usein kuvitteelliseen lähitulevaisuuden yhteiskuntaan, jonka odotetaan syntyvän tällä hetkellä vallitsevien yhteiskunnallisten kehityssuuntien kiihtyessä huippuunsa. Tyypillisesti tuloksena on ihmisarvoa loukkaava totalitaristinen sortoyhteiskunta tai esimerkiksi ympäristökatastrofin kokenut maailma.


title: David López Silva

text: David López Silva (s. 9. lokakuuta 1989 Barcelona) on espanjalainen jalkapalloilija, joka edustaa Italian Serie A:ssa pelaavaa SSC Napolia. Pelipaikaltaan oikeajalkainen López on puolustava keskikenttäpelaaja.


title: David López Silva

text: López aloitti uransa Espanyolissa, jonka kakkosjoukkueessa hän pelasi vuosina 2008-2011 54 ottelua. Vuosina 2009-2010 hän kävi lainalla Segunda División B:n Terrassa FC:ssä. Espanyolin edustusjoukkueessa Primera Divisiónissa López debytoi syyskuussa 2010 CA Osasunaa vastaan. Avausmaalinsa seurassa hän teki elokuussa 2013 Valencia CF:n verkkoon. Vuosina 2011-2012 hän oli lainalla Segunda División B:n CD Leganésissa ja vuosina 2012-2013 Segunda Divisiónin SD Huescassa.


title: David López Silva

text: Elokuussa 2014 López siirtyi Italian Serie A:n SSC Napoliin. Debyytti seuran paidassa tapahtui syyskuussa 2014 Udinesea vastaan. Hän voitti seuran kanssa joulukuussa 2014 Italian supercupin Juventuksen kaaduttua Qatarissa pelatussa finaalissa rangaistuspotkuilla. López debytoi kaudella 2014-2015 myös Eurooppa-liigassa, jossa hän teki yhdeksässä pelaamassaan ottelussa yhden maalin, tappiollisen välieräsarjan avausottelussa Dnipro Dnipropetrovskia vastaan.


title: David López Silva

text: Barcelonassa, Kataloniassa syntynyt López teki debyyttinsä Katalonian jalkapallomaajoukkueessa vuonna 2013. Hän voi kuitenkin edustaa maajoukkuetasolla myös Espanjaa, sillä Katalonian maajoukkue ei kuulu FIFAan.


title: Purppura (albumi)

text: Purppura on SIG:n marraskuussa 1985 julkaisema studioalbumi. Tuottajina olivat T. T. Oksala ja Atte Blom. Äänitys tehty Finnvox Studiossa. Albumin tunnetuimmat kappaleet ovat Hyvää syntymäpäivää, Leijailen ja Purppura. Sateenkaari on TV-elokuvasta Baby Love.


title: Purppura (albumi)

text: Albumi nousi Suomen virallisen listan lle marraskuussa 1985 Se kipusi sijalle 20, ja pysyi listalla yhteensä 15 viikkoa.. Toisen tiedon mukaan huippusijoitus olisi ollut vain 22.


title: Inga Brogren

text: Inga Lindqvist, o. s. "Jaatinen", kirjailijanimi Inga Brogren (s. 15. toukokuuta 1915 Kouvola) on suomalainen ruotsin kielellä kirjoittanut kirjailija.


title: Inga Brogren

text: Lindqvistin vanhemmat olivat Kokkolan kaupunginjohtaja Jarl Emerik Jaatinen ja Fanny Nyberg. Hän oli naimisissa vuodesta 1942 varatuomari Kurt Lindqvistin kanssa.


title: Inga Brogren

text: Lindvist valmistui filosofian maisteriksi 1940. Hän toimi "Erino Oy":n toimitusjohtajana. Erino Oy oli 1932 perustettu vesi- ja sähkömittarien, kemikalioiden sekä kutomateollisuudessa käytettyjen raaka-aineiden ja tarvikkeiden agentuuriliike joka kuului Einar Ahlströmin perustamaan "Oy E. Ahlström & Co Ab":n-yritysryhmään.


title: Inga Brogren

text: Lindqvistin salanimellä "Inga Brogren" kirjoittama romaani "Approbatur" kertoi 1930-luvun lopun opiskelijaelämästä Helsingissä.


title: Satukirjan sankari

text: Satukirjan sankari on toukokuussa 2007 ilmestynyt Yön single, jonka nimikappale on myöhemmin elokuussa julkaistulta albumilta "Valtakunta". Siitä on myöhemmin tullut suosittu häävalssi. Toinen kappale "Aika" on alun perin tehty Olli Lindholmin "Yhden yön tarina" -äänikirjaa varten.


title: Satukirjan sankari

text: Single nousi Suomen viralliselle listalle suoraan ykköseksi ja pysyi listalla viiden viikon ajan. Kyseessä oli neljäs peräkkäinen Yön single, joka nousi listan kärkisijalle heti ilmestyttyään.


title: GAGLE

text: GAGLE (, gaguru) on japanin Miyagin prefektuurin pääkaupungista Sendaista lähtöisin oleva vuonna 1996 perustettu kolmijäseninen - hip hop -yhtye.


title: GAGLE

text:
Yhtye teki debyyttinsä vuonna 1996 julkaistulla albumillaan ”BUST THE FACTS.”
Hip hop trion perustivat Hunger, DJ MITSU THE BEATS ja DJ Mu-R.


title: Oi Herra, jos mä matkamies maan

text: Oi Herra, jos mä matkamies maan on virsi, jonka on sanoittanut Wilhelmi Malmivaara vuonna 1903. Se otettiin virsikirjaan 1938. Virren kaksi versiota ovat säveltäneet Mikael Nyberg 1920 ja Erik August Hagfors 1874. Tätä virttä käytetään usein hautajaisissa. Virsi kuuluu myös Siionin virsiin.


title: Oi Herra, jos mä matkamies maan

text: Malmivaara kirjoitti tekstin toimiessaan pohjoispohjalaisen Paavolan seurakunnan kirkkoherrana. Teksti syntyi, kun paikkakunnalla raivonnut lavantautiepidemia oli vienyt hänen perheestään lyhyessä ajassa kolme jäsentä, äidin ja kaksi tytärtä. Se syntyi murheen murtaman ja yksinäisen miehen virtenä Erik August Hagforsin sävelmään "Minne käy tuulen ilmassa tie". Malmivaara oli mieltynyt lauluun ja toivoi sen päätyvän myös hengelliseen käyttöön. Kun virsi 1920-luvun alussa liitettiin kokoelmaan "Hengellisiä lauluja ja virsiä", Mikael Nyberg sepitti siihen uuden sävelmän.


title: Oi Herra, jos mä matkamies maan

text: Tuomari Nurmio teki 1979 virrestä pahennustakin aiheuttaneen mukaelman "Kurja matkamies maan". Kun se esitettiin Yleisradion tauottomassa "Kevyesti keskellä päivää" -äänilevykonsertissa, Yleisradion puhelinkeskus tukkeutui kuuntelijoiden vihaisista soitoista. Tämän jälkeen Yleisradio päätti, ettei levyä soiteta juontamattomissa ohjelmissa. Kun Heikki Harma (Hector) hieman myöhemmin haastatteli Nurmiota ohjelmassaan "Pop eilen – tänään" ja soitti ohjelman päätteeksi suuttumusta herättäneen levyn, minkäänlaista reaktiota ei syntynyt, vaikka ohjelma lähetettiin pääsiäissunnuntaina.


title: Koskensaari

text: Koskensaari on vanhan naulatehtaan ympärille muodostunut asutusalue. Se sijaitsee Petäjäveden kunnassa ja se on osa Kintauden kylää. Koskensaarella sijaitsee valtatie 23:n varrella pikaruokapaikka Grilli 23, sekä Helsingin Rauta Oy:n omistama Koskensaaren naulatehdas, joka on Keski-Suomen pisimpään yhtäjaksoisesti toiminut yhä toiminnassa oleva teollisuuslaitos.


title: Koskensaari

text: Suurin osa Koskensaaren tehdasmiljöön rakennuksista on peräisin 1800-luvun lopulta sekä 1900-luvun alusta, ja rakennusten suunnittelijoihin kuuluvat muun muassa Eliel Saarinen sekä Väinö Vähäkallio.


title: Koskensaari

text: Keski-Suomen ensimmäinen rautahytti perustettiin Petäjäveden Pengerkoskeen 1840-luvulla ja laitoksen käyttämää suo- ja järvimalmia nostettiin kymmenen kilometrin säteeltä Pengerkosken ympäristöstä. Noin viiden vuoden toiminnassa olon jälkeen tulipalo tuhosi rautahytin, jonka jälkeen se siirrettiin Kintauden Koskensaarelle, ja uudelle paikalle perustettiin rautahytin lisäksi mylly, saha ja myöhemmin myös naulatehdas. Vuonna 1850 A.A.J.K. Juslén perusti Koskensaaren tehtaan koskien läheisyyteen rautasulaton harkkoraudan valmistamiseksi järvimalmista. Tulipalo tuhosi kuitenkin jälleen koko ruukin jo saman vuoden elokuussa, ja se jouduttiin rakentamaan alusta asti uudelleen. 1854 aluetta laajennettiin ostamalla viereinen tila tehdasalueen käyttöön. Vuonna 1857 vapaaherra Johan Ernst August Boije af Gennäs osti tehdasalueen ja kaksinkertaisti kankiraudan valmistuksen, laajensi tehdasta sekä liitti lisää maa-alueita tehtaan omistukseen. Ruukki paloi kolmannen kerran 1868 ja se rakennettiin jälleen uudelleen.


title: Koskensaari

text: Vuonna 1868 tehtaan ostivat liikemiehet M. Parviainen ja G. Koskelin sekä lehtori G. A. Pesonius. Tehtaan työntekijöinä toimi tällöin kaksi harkonpuhaltajaa, kaksi seppää ja sepän apulainen, kaksi hiilirenkiä, 14 hiilenpolttajaa ja malminnostajaa sekä neljä muuta työntekijää, yhteensä 23. Lehtori G. A. Pesonius lunasti koko tehdasalueen itselleen 1870, ja raudan jatkokäsittelyyn perustettiin manufaktuuripaja, joka kylläkin tuhoutui tulipalossa vuonna 1912. Pesonius lakkautti järvimalmin noston ja päätti ostaa kaiken tehtaan käyttämän harkkoraudan suomalaisista ja ruotsalaisista rautasulatoista. Hänen toimestaan vanhaa rakennuskantaa kunnostettiin ja uutta rakennettiin. Hän myös rakennutti uuden ahjon ja vesivasaratoimisen takomon josas valmistettiin mm. kuokkia, lapioiden teriä sekä kihveleitä. Kankirautapajan palon takia 1876 harkkohytin toiminta päättyi lopullisesti.


title: Koskensaari

text: Pesonius myi 1886 koko tehdastoiminnan liikemies Johan Waltoselle ja kauppaneuvos Julius Johanssonille, ja muutaman kuukauden kuluttua tehdas siirtyi kokonaisuudessaan Waltosen omistukseen. Waltonen laajennutti manufaktuuripajaa kahdella uudella paja-ahjolla, uusi patolaitteistot ja vesirännit, perusti tehtaankaupan, rakennutti työväelle runsaasti asuntoja ja ylläpiti kansakoulua. 1888 perustettiin tiilitehdas ja lastuvillatehdas jotka toimivat 1910-luvulle saakka, sekä sirkkelisaha toimi vuosina 1889-1963. Vuonna 1889 tehtaalla aloitettiin naulojen koneellinen valmistaminen, joka on jatkunut yhtenäisenä nykypäivään saakka. Ensimmäisiä koneellisia tuotteina olivat mm. hevosenkenkänaulat. Tehtaan oheen perustettiin 1890 kihvelinvarsitehdas, jonka toiminta loppui 1912, sekä Tervaniemeen terva- ja tärpättitehdas. Sähköä alettiin käyttämään tehtaan valaisuun vuonna 1900.


title: Koskensaari

text: Maanviljelysneuvos Alfred Kordelin osti tehtaan 1905 sekä rakennutti suuret honka- ja lankanaulatehtaat. Hänen aikanaan toiminnan pääpaino oli naulatuotannossa, puutavaran sahauksessa sekä tervan ja tärpätin tuotannossa. Raudan perinteinen ahjomellotus ja ahjotaonta lakkautettiin 1906. Kordelin rakennutti tehtaan läheisyyteen Eliel Saarisen suunnitteleman kolmekerroksisen, jugend-tyylisen, noin 800m² käsittävän päärakennuksen, joka valmistui 1909. Rakennus, "Pytinki", on ollut tehtaanjohtajien perheiden asuinkäytössä ja toiminut sen ohella myös konttorina.


title: Koskensaari

text: Vuonna 1910 tehdas siirtyi Koskensaaren Oy:lle, jonka perustivat professori Kyösti Järvinen, sahanomistaja Niilo Ahlgren ja johtaja Alwar Niklander. Rautalangan vetolaitos, lankanaulatehdas ja takomo tuhoutuivat tulipalossa täydellisesti 1911, mutta jo seuraavana vuonna valmistui uusi kivestä rakennettu rautalangan vetolaitos sekä lankanaulatehdas, johon sijoitettiin ensin 9 naulakonetta, ja myöhemmin määrää kasvatettiin 25:een. Naulojen lisäks valmistettiin erilaisia lankatuotteita. Naulojen ja lankojen raaka-aineena käytettiin valssattua rautalankaa, joka kuljetettiin 7–10 hevosmiehen avulla tehtaan omalta rautatiepysäkiltä. Vanha pärenaulatehdas paloi 1915 ja pärenaulojen valmistusta jatkettiin lukusalirakennuksessa. Uuden terva- ja tärpättitehtaan rakentaminen aloitettiin 1917. Tehtaan maa-alueita laajennettiin vuosina 1913, 1916 ja 1920 liittämällä siihen läheisiä maatiloja. Kuljetustehtäviin tuli 1920 hevosten rinnalle kuorma-auto.


title: Koskensaari

text: Lama-ajan ja kovan kilpailun aikakautena Suomen naulatehtaat solmivat keskenään sopimuksen, jonka seurauksena tehtaan tuotanto nousi. Tuotannossa olivat tuohon aikaan lanka-, honka-, tammi- ja pärekattonaulat, nupit sekä kirkas, tulistettu ja kuparoitu rautalanka. 1936 yhtiön omistuksessa oli 2 561 hehtaaria maata, ja samana vuonna ostettiin myös lisää maa-alueita. Vuosina 1937–1938 naulamarkkinat olivat hintapoljennasta johtuen rauhattomat. Uusi voimalaitos valmistui 1938. Vesi johdettiin siihen läheisestä järvestä, Kipposesta, yli 700 metriä pitkää puuputkea pitkin. Sodan aikana nauloja valmistettiin valtiolle ja tehdasalueesta muodostettiin hevossairaala suurine hevostalleineen. Yhtiö luovutti sodan jälkeen maitaan maansaantiin oikeutetuille.


title: Koskensaari

text: Myyntisopimus Naulakonttorin kanssa irtisanottiin vuonna 1947 ja Koskensaaren Oy alkoi itse myydä omia tuotteitaan. 1949-50 koneita ja laitteita uusittiin ja 1954 hankittiin uusi diesel-varakone energian tuottamiseen matalan veden aikoina. Vuonna 1955 raaka-ainelankojen hankinta helpottui tuonnin vapautumisen myötä ja 1962 solmittiin naulatehtaiden välinen sopimus ohjehinnoista ja tuotantorajoituksista. Vuonna 1963 pitkäaikainen isäntä G. M. Salmgren siirtyi eläkkeelle ja karjanhoito ja viljely lopetettiin. 1966 aloitettiin tehtaan automatisointi ja koneisiin investointi. Koskensaaren Oy:hyn liitettiin 1970 Helsingin Rauta Oy sekä Rautakivi Oy, ja muodostettiin Koskensaaren Oy Helsingin Rauta. Vuonna 1995 yritys jaettiin Koskensaaren Oy:ksi ja Helsingin Rauta Oy:ksi ja 2003 kyseiset yritykset yhdistettiin Helsingin Rauta Oy:ksi. Kipposesta voimalaitokseen vettä kuljettava puuputki uusittiin vuonna 2008, jolloin oman sähkön tuotanto moninkertaistui.


title: Rakkautta vain?

text: Rakkautta vain? on elokuussa 2007 ilmestynyt Yön single, jonka nimikappale on samassa kuussa julkaistulta albumilta "Valtakunta". Sen toinen kappale "Tuuli viilenee" ei ole mukana albumilla.


title: Rakkautta vain?

text: Single nousi Suomen viralliselle listalle viiden viikon ajaksi ja oli korkeimmillaan sijalla 2.


title: Dolwyddelanin linna

text: Dolwyddelanin linna on walesilainen linna, jonka on rakennuttanut Llywelyn ap Iorwerth 1200-luvulla. Hän rakennutti myös ympärysmuurin. Edvard I:n joukot valtasivat linnan walesilaisilta vuonna 1283 ja se pidettiin miehitettynä vuoteen 1290. Paroni Willoughby de Eresby aloitti kunnostustyöt vuonna 1848.


title: Dolwyddelanin linna

text: Linnan omistaa nykyään Walesin hallituksen kulttuuriperintöä hoitava Cadw.


title: Cape Canaveral Air Force Station Launch Complex 1 & 2

text: Cape Canaveral Air Force Station Launch Complex 1 ja 2 (LC-1 ja LC-2) on entinen kahdesta alustasta koostuva rakettien laukaisukompleksi Cape Canaveralin lentotukikohdassa Floridassa. Kompleksin alustoja käytettiin Snark- ja Matador-laukaisuihin.


text: LC-1:n ja LC-2:n rakentamissopimus tehtiin urakoitsijan kanssa lokakuussa 1951, ja rakennustyöt käynnistyivät kahden alustan muodostama kokonaisuus valmistui noin vuotta myöhemmin marraskuussa 1952. Kompleksia käytettiin Snark- ja Matador-ohjusten koelaukaisuihin aina vuoteen 1960 saakka. Tämän jälkeen sen alustat palvelivat Mercury-ohjelman helikopterikenttänä, ja myöhemmin 1983–1989 kompelksia hyödynnettiin Tethered Aerostat Radar System -ohjelmassa.


title: NFL:n varaustilaisuus 2014

text: NFL:n varaustilaisuus 2014 oli amerikkalaisen jalkapallon NFL-liigan 79. varaustilaisuus. Se järjestettiin Radio City Music Hallissa New Yorkin kaupungissa 8.–10. toukokuuta 2014. Varaustilaisuuden ensimmäisellä kierroksella Houston Texans varasi puolustuksen ulomman linjamiehen Jadeveon Clowneyn.


Cape Canaveral Air Force Station Launch Complex 19 (LC-19) on entinen kahdesta alustasta koostuva rakettien laukaisukompleksi Cape Canaveralin lentotukikohdassa Floridassa. Kompleksin alustaa käytettiin


title: Cape Canaveral Air Force Station Launch Complex 19

text: LC-19 -alustan rakentamissopimus tehtiin huhtikuussa 1956, ja rakennustyöt alkoivat hieman alle vuotta myöhemmin huhtikuussa 1957. Alusta valmistui heinäkuussa 1958, ja ensimmäinen Titan I -laukaisu tehtiin siltä elokuussa 1959. Alustalta laukaistiin kaikkiaan 15 Titan I -rakettia vuosina 1959–1962, jonka jälkeen se muutettiin Gemini-ohjelman Titan II -laukaisuihin soveltuvaksi vuosina 1962–1963.


text: Muutostöiden valmistuttua alustalta laukaistiin ensimmäinen ja toinen miehittämätön Gemini-lento Titan II-raketilla (GT-1 ja GT-2). Ensimmäinen miehitetty Gemini-lento tehtiin maaliskuussa 1965 (GT-3). LC-19 -alstalta laukaistiin kaikkiaan kaksi miehittämätöntä ja kymmenen miehitettyä Gemini-lentoa huhtikuusta 1964 marraskuuhun 1966. Gemini-ohjelman päätyttyä alusta poistettiin käytöstä. Sen laukaisutorni purettiin toukokuussa 1977. Alustan White Roomiksi kutsuttu astronauttien valmistautumistila entisöitiin syyskuussa 2003 osaksi Air Force Space and Missile Museum -museota. Loput alustan ja lauksaisutornin jäänteet purettiin vuosina 2012–2013.


title: Jorma (albumi)

text: Jorma on amerikansuomalaisen Jorma Kaukosen toinen studioalbumi. Se julkaistiin 22. lokakuuta 1979 levymerkillä RCA Records. Albumi äänitettiin Filmweis/Heider-studiossa San Franciscossa vuonna 1979.


title: Jorma (albumi)

text: Kaikki kappaleet säveltänyt Jorma Kaukonen, ellei toisin mainittu.


title: Jorma (täsmennyssivu)

text: Jorma viittaa seuraaviin:


title: Hypobromihapoke

text: Hypobromihapoke (HBrO) on yksi bromin happihapoista. Se on hyvin heikko happo ja suhteellisen pysymätön. Yhdistettä voidaan käyttää hapettimena, valkaisuaineena ja desinfiointiaineena.


title: Hypobromihapoke

text: Hypobromihapoketta on liian epästabiili, jotta se tunnettaisiin puhtaana. Se tunnetaankin ainoastaan vesiliuoksena, jotka nekin hajoavat helposti valon vaikutuksesta. Hypobromihapoke on hyvin heikko happo ja sen happovakion arvo on huoneenlämpötilassa 1,6·10. Hypobromihapoke on vahva hapetin, mutta hapettimen hypokloorihapoketta heikompi.


title: Hypobromihapoke

text: Hypobromihapoketta voidaan valmistaa johtamalla bromia elohopeaoksidin vesisuspensioon tai hopeanitraatin vesiliuokseen. Bromi disproportioituu bromidi- ja hypobromiitti-ioneiksi ja elohopea(II)bromidi tai hopeabromidi saostuu veteen liukenemattomana. Liuosta voidaan väkevöidä tislaamalla alipaineessa. Toinen tapa valmistaa väkevämpiä hypobromihapokeliuoksia on suorittaa reaktio elohopeaoksidin kanssa käyttäen liuottimena trikloorifluorimetaania, jolloin muodostuu bromimonoksidia, joka erotetaan ja hydrolysoidaan hypobromihapokkeeksi.


title: Hypobromihapoke

text: Hypobromihapokkeen vesiliuosta käytetään voimakkaana bakteereja tappavana desinfiointiaineena ja vesien puhdistukseen. Yhdiste reagoi alkeenien kanssa muodostaen bromialkoholeja.


title: Valentine Bialas

text: Valentine Bialas (10. tammikuuta, 1903, Boston, Massachusetts – 9. maaliskuuta 1965, Utica, New York) oli amerikkalainen pikaluistelija, joka osallistui kolmiin olympialaisiin eli 1924-1932.


title: Valentine Bialas

text: Vuoden 1924 kisoissa Ranskan Chamonixissa Bialas oli erityisesti pitempien matkojen luistelija. Hän sijoittui kisojen 5 000 metrillä kuudenneksi ja 10 000 metrillä kahdeksanneksi. Neljä vuotta myöhemmin St. Moritzin talviolympialaisissa 1928 hän luisteli kaikki matkat: 500 metrin 17., 1 500 metrillä kuudes, 5 000 metrillä myös kuudes. Kisojen 10 000 metrin luistelukilpailu jouduttiin sääolojen vuoksi keskeyttämään; näin Bialasin alkupään pareissa luistelema tulos jouduttiin hylkäämään. Kotikisoissa 1932 Lake Placidissa Bialas saavutti yhteislähtönä luistellulla 10 000 metrin viidennen sijan. Bialas valittiin myös vuoden 1936 Garmisch-Partenkirchenin kisoihin, mutta autokolarissa saadut vammat estivät vielä neljänsiin kisoihin osallistumisen. Häne menetti kolarissa toisen jalkansa.


title: Valentine Bialas

text: Tunnustuksena pikaluistelu-urastaan Bialas valittiin Yhdysvaltain pikaluistelun Hall of Fameiin toukokuussa 1963. Uransa jälkeisellä asuinseudullaan nimettiin paikallinen Utican hiihtokeskus hänen mukaansa the Val Bialas Ski Center:ksi.


title: Luettelo Suomen diplomaattisista edustajista Aasiassa

text: Tämä on luettelo Suomen diplomaattisista edustajista Aasiassa. Luettelossa ovat mukana kaikki historialliset edustajat kohdemaittain. Luettelossa sisältää Lähi-idän, Oseanian sekä Keski-Aasian maat.


text: Suurlähetystö suljettiin Persianlahden sodan yhteydessä, eikä sitä ole toistaiseksi avattu uudelleen. Suomen suhteita Irakiin hoitaa Damaskoksen suurlähettiläs.


text: Vuodesta 1985 Suomen suhteita Libanoniin on hoitanut Damaskoksen suurlähettiläs. Syyrian levottomuuksien vuoksi Damaskoksen lähetystöstä poistunut henkilökunta on syyskuusta 2012 alkaen kuitenkin sijoitettu yhteystoimistoon Beirutiin. Suomen Beirutin suurlähetystö avattiin uudelleen 1.3.2015.


text: Damaskoksen lähetystön henkilökunta on maaliskuusta 2012 alkaen poistunut maasta Syyrian levottomuuksien vuoksi. Syyskuusta 2012 toimipaikkana on ollut tilapäinen yhteystoimisto Beirutissa.Suomen Beirutin suurlähetystö avattiin uudelleen 1.3.2015.


text: Suomen suhteita Pakistaniin hoiti vuosina 1951–1974 Ankaran ja vuosina 1974–2001 Teheranin suurlähettiläs, vuoteen 1962 lähettilään ja sen jälkeen suurlähettilään tittelillä. Islamabin suurlähetystö suljettiin 1.8.2012, minkä jälkeen suurlähettiläs on akkreditoitu Helsingistä.


text: Vuodesta 2002 Suomen suhteita Kuwaitiin on hoitanut Riadin suurlähettiläs.


text: Lähetystö lakkautettiin vuonna 2012, minkä jälkeen Suomen suhteita Filippiineihin on hoitanut Kuala Lumpurin suurlähettiläs.


title: Luettelo Suomen diplomaattisista edustajista Afrikassa

text: Tämä on luettelo Suomen diplomaattisista edustajista Afrikassa. Luettelossa ovat mukana kaikki historialliset edustajat kohdemaittain.


text: Suomen suhteita Mosambikiin hoiti vuosina 1975–1999 Dar es Salaamin ja 1999–2003 Pretorian suurlähettiläs.


text: Suomen suhteita Marokkoon hoiti vuosina 1959–1961 Rooman, 1963–1968 Algerin, 1968–1970 Wienin, 1970–1990 Madridin ja 1992–2007 Lissabonin suurlähettiläs, vuoteen 1963 asti lähettilään ja sen jälkeen suurlähettilään tittelillä.


title: Luettelo Suomen diplomaattisista edustajista Pohjois-Amerikassa

text: Tämä on luettelo Suomen diplomaattisista edustajista Pohjois-Amerikassa. Luettelossa ovat mukana kaikki historialliset edustajat kohdemaittain. Luettelo on otettu huomioon Karibian sekä Keski-Amerikan valtiot.


text: Managuan suurlähetystö on suljettu 31.12.2013 alkaen. Suurlähettiläs akkreditoitu Meksikosta.


text: Vuodesta 1992 Suomen suhteita Kuubaan on hoitanut Méxicon suurlähettiläs.


title: Luettelo Suomen diplomaattisista edustajista Etelä-Amerikassa

text: Tämä on luettelo Suomen diplomaattisista edustajista Etelä-Amerikassa. Luettelossa ovat mukana kaikki historialliset edustajat kohdemaittain.


text: Vuodesta 1992 Suomen suhteita Kolumbiaan hoiti Caracasin suurlähettiläs ja vuodesta 2017 Suomen uusi suurlähetystö on ollut toiminnassa sitä ennen suhteita hoiti Liman suurlähettiläs.


text: Caracasin suurlähetystö lakkautettiin vuonna 2011.


title: Kosmoceratops

text: Kosmoceratops richardsoni (nimen merkitys: ”koristeellinen sarvinaama”) on sukupuuttoon kuollut sarvinaamainen kasvinsyöjädinosaurus. Se eli myöhäisellä liitukaudella Laramidian mantereella, nykyisen Utahin alueella. Sen fossiilit löydettiin vuonna 2010 ja sen nimesi Scott D. Sampson. Sen tunnistaa muista dinosauruksista koristeellisen kallon perusteella.


title: Kosmoceratops

text: "Kosmoceratopsin" kallo on koristeellisin tunnettu dinosauruksen kallo. Silmien yläpuolella olevat sarvet olivat todella pitkät ja samalla myös tappavan terävät. Ne kaartuvat sivusuuntaan kallosta. "Kosmoceratopsilla" oli suhteessa muista ceratopseista lyhyin kaulus; se oli noin kaksi kertaa niin pitkä kuin se oli leveä.


title: Luettelo Suomen diplomaattisista edustajista Euroopassa

text: Tämä on luettelo Suomen diplomaattisista edustajista Euroopassa. Luettelossa ovat mukana kaikki historialliset edustajat kohdemaittain. Luettelosta puuttuu Pristinan lähetystö.


text:
Suomen Edustaja Saksan valtakunnassa sekä myöhemmin Weimarin tasavallassa asemapaikkana Berliini.
Suomen Edustaja Saksan demokraattisessa tasavallassa asemapaikkana Itä-Berliini.


text: Suomen Edustaja Saksan liittotasavallassa asemapaikkana Bonn.


text: Suomen Edustaja yhdistyneessä Saksassa asemapaikkana Berliini.


text: Bratislavan suurlähetystö on suljettu 1. syyskuuta 2015 alkaen. Suurlähettiläs akkreditoitu Prahasta


text: Ljubljanan suurlähetystö on suljettu 1. syyskuuta 2015 alkaen. Suurlähettiläs akkreditoitu Budapestista


text: Luxemburgin suurlähetystö on suljettu 31.8.2015 alkaen. Suurlähettiläs akkreditoitu Brysselistä


text: Vuodesta 1947 Suomen suhteita Pyhään istuimeen ovat hoitaneet muun muassa Bernin, Madridin, Wienin, Kairon ja Varsovan Zagrebin suurlähettiläät


title: Luettelo Suomen diplomaattisista edustajista kansainvälisissä järjestöissä

text: Tämä on luettelo Suomen diplomaattisista edustajista kansainvälisissä järjestöissä. Luettelossa ovat mukana kaikki historialliset edustajat järjestöittäin.


title: HMS Hugin (1884)

text: HMS Hugin (runkonumerot 1 ja V15) oli Ruotsin laivaston vuonna 1884 vesillelaskettu 1. luokan torpedovene ja samalla ensimmäinen laivaston varsinainen torpedovene ja se oli samalla esikuvana Ruotsissa valmistetuille aluksille.


title: HMS Hugin (1884)

text: Alus tilattiin John I. Thornycroft and Companyltä. Alus laskettiin vesille 30. toukokuuta 1884 ja se liitettiin laivastoon viikkoa myöhemmin 4. kesäkuuta.


title: HMS Hugin (1884)

text: Alus matkasi Britteinsaarilta Ruotsiin omin konein, vaikka se oli varustettu kolmella mastolla ja apupurjein. Aluksen höyrykattilat oli asennettu rinnakkain, joten sen savuhormitkin olivat rinnakkain. Torpedoputket oli sijoitettu rinnakkain vesirajaan. Aluksen toimintasäde oli merkittävästi parempi kuin aiempien torpedoalusten.


title: HMS Hugin (1884)

text: Vuonna 1887 alus nimettiin "Minbåt N:o 1:ksi" ja se modernisoitiin vuonna 1899, jolloin sen torpedoputket vaihdettiin 38 cm M/89:n putkiin. Samalla miehistö kasvoi viiteentoista. Alus luokiteltiin vuonna 1906 2. luokan torpedoveneeksi, mutta se säilytti numeronsa. Vuonna 1915 alus luokiteltiin jälleen yhteysveneeksi numerolla V15 ja se varustettiin miinanraivauskalustolla. Alus poistettiin palveluksesta vuonna 1923, minkä jälkeen aluksen kohtalo on tuntematon.


title: Itävallan Grand Prix 2015

text: Itävallan Grand Prix 2015 oli Formula 1 -sarjan kahdeksas osakilpailu kaudella , joka ajettiin 21. kesäkuuta 2015 Red Bull Ringillä Itävallassa.


title: Itävallan Grand Prix 2015

text: Paalupaikalta starttasi Lewis Hamilton, toisesta ruudusta Nico Rosberg. Startissa Rosberg onnistui tallikaveriaan paremmin ja nousi kilpailun kärkeen - Hamilton valitteli kytkinongelmia. Toisen mutkan kiihdytyksessä Kimi Räikkönen ja Fernando Alonso osuivat toisiinsa, ja päätyivät päällekkäin ratakaiteisiin. Kolarissa ei loukkaantunut kukaan, eikä siitä jaettu rangaistuksia. Turva-auto tuli radalle heti ensimmäisellä kierroksella. Turva-auton perässä Manorin Will Stevens keskeytti öljyvuodon seurauksena. Turva-auto poistui radalta kierroksella 6. Jenson Button keskeytti sähkövikaan kierroksella 9. Kilpailun joutuivat lisäksi keskeyttämään Carlos Sainz Jr. sekä Romain Grosjean.


title: Itävallan Grand Prix 2015

text: Valtteri Bottas taisteli itsensä kilpailussa hetkellisesti viidenneksi, mutta hidas varikkopysähdys pudotti hänet kuudenneksi. Bottas kuitenkin ohitti viidentenä ajaneen Nico Hülkenbergin. Kierroksella 35 Hamilton pysähtyi sijalta kaksi. Varikon ulostulossa Hamilton ylitti valkoisen varikkoviivan, ja sai viiden sekunnin aikasakon tapahtuneesta. Kolmantena ajanut Sebastian Vettel pysähtyi kierroksella 35. Varikkopysähdys kesti noin 13 sekuntia, koska oikean takapyörän kiinnityksessä oli ongelmia ja Vettel putosi neljänneksi, Felipe Massan taakse.


title: Itävallan Grand Prix 2015

text: Kilpailun voittoon ajoi Nico Rosberg ja toiseksi ajoi Lewis Hamilton, rangaistuksestaan huolimatta. Felipe Massa ajoi kolmanneksi saavuttaen kauden ensimmäisen palkintokorokesijansa. Vettel ajoi neljänneksi ja Bottas viidenneksi.


title: Britannian Grand Prix 2015

text: Britannian Grand Prix 2015 oli Formula 1 -kauden 2015 yhdeksäs osakilpailu. Kilpailu ajettiin 5. heinäkuuta Silverstonen moottoriradalla, Englannissa.


title: Britannian Grand Prix 2015

text: Sauberin Felipe Nasr ei lähtenyt kilpailuun vaihdelaatikkovian takia. Paalupaikalta kilpailuun lähti Mercedeksen Lewis Hamilton, toisesta ruudusta starttasi Nico Rosberg. Startissa kolmannesta ruudusta lähtenyt Williamsin Felipe Massa syöksyi kärkeen. Valtteri Bottas starttasi ruudusta neljä ja nousi hetkeksi toiseksi tallikaverinsa perään, mutta radan neljännessä mutkassa Hamilton kuittasi toisen paikan takaisin. Taaempana molemmat Lotukset törmäilivät keskenään, saaden osumaa ensin Daniel Ricciardolta, joka keskeytti myöhemmin ERS-systeemin hajottua. Fernando Alonso törmäsi tallikaveriinsa, Jenson Buttoniin, jonka seurauksena Button keskeytti, kuten molemmat Lotus-kuljettajatkin. Turva-auto tuli heti ensimmäisellä kierroksella radalle.


title: Britannian Grand Prix 2015

text: Uusintalähdössä Hamilton yritti ohittaa kärkipaikalla ajaneen Massan, mutta menetti taistelussa sijan Valtteri Bottakselle. Max Verstappen pyörähti toisessa mutkassa ulos. Williamsit ajoivat kärjessä ensimmäisille varikkopysähdyksille asti. Kierroksella 18 Hamilton tuli ensimmäisenä kärkimiehistä renkaidenvaihtoon. Seuraavalta kierrokselta Massa ja Rosberg pysähtyivät myös. Bottas pysähtyi kierroksella 21. Ensimmäisten varikkopysähdysten jälkeen Hamilton oli siirtynyt kilpailun kärkeen, Massa toisena, Bottas kolmantena ja Rosberg neljäntenä.


title: Britannian Grand Prix 2015

text: Kierroksella 32 Carlos Sainz Jr. joutui keskeyttämään sähköongelmiin. Virtuaalinen turva-auto tuli radalle. Pari kierrosta myöhemmin alkoi sataa vettä, ja ensimmäiset kuljettajat tulivat vaihtamaan välikelinrenkaat alle. Kimi Räikkönen luisteli radalla pariin otteeseen ja tuli kierrokselta 38 vaihtamaan välikelinrenkaat alle. Sade kuitenkin lakkasi hetkeksi, jolloin välikelinrenkaat sulivat alle. Räikkönen joutui pysähtymään vielä kolmannenkin kerran. Sateen yltyessä Rosberg ohitti molemmat Williams-kuljettajat. Kierroksella 42 Hamilton ja Sebastian Vettel pysähtyivät. Kierrosta myöhemmin Williamsit ja Rosberg. Vettel nousi varikkoruljanssin yhteydessä kolmanneksi. Manorin Will Stevens pyörähti seinään kierroksella 47, rikkoen etusiipensä, mutta hän pystyi jatkamaan kilpailua.


title: Britannian Grand Prix 2015

text: Kilpailun voittoon ajoi kotiyleisön edessä Lewis Hamilton kolmatta kertaa urallaan. Toiseksi ajoi Hamiltonin tallikaveri Nico Rosberg ja kolmanneksi Ferrarin Sebastian Vettel. Bottas ajoi viidenneksi pitäen Daniil Kvjatin takanaan. Kimi Räikkönen ajoi kahdeksanneksi. Fernando Alonso sijoittui kymmenenneksi saavuttaen kauden avauspisteensä.


title: Unkarin Grand Prix 2015

text: Unkarin Grand Prix 2015 oli Formula 1 -kauden 2015 kymmenes osakilpailu, joka ajettiin 26. heinäkuuta Hungaroringin moottoriradalla Mogyoródissa, Unkarissa.


title: Unkarin Grand Prix 2015

text: Ennen kilpailua järjestettiin hiljainen hetki menehtyneen F1-kuljettajan Jules Bianchin muistoksi.


title: Unkarin Grand Prix 2015

text: Mercedes-kaksikko Lewis Hamilton ja Nico Rosberg miehittivät eturivin aika-ajoissa kahdeksannen kerran kaudella. Ferrarin Sebastian Vettel starttasi kilpailuun ruudusta kolme, ennen Red Bullin Daniel Ricciardoa. Kolmannen rivin täydensivät suomalaiskuljettajat Kimi Räikkönen ja Valtteri Bottas.


title: Unkarin Grand Prix 2015

text: Ensimmäinen startti epäonnistui, koska Williamsin Felipe Massa ei ajanut tarpeeksi hyvin omaan lähtöruutuunsa, jolloin lähtöruudun sensorit eivät toimineet ja sen takia jouduttiin ajamaan yksi ylimääräinen lämmittelykierros. Tämä tarkoitti sitä, että ylimääräinen lämmittelykierros vähennettiin kilpailukierroksista, joten kilpailussa ajettiin 69 kierrosta. Massa sai viiden sekunnin aikarangaistuksen, jonka hän kärsi ensimmäisen varikkopysähdyksensä yhteydessä. Toinen startti sujui moitteettomasti - Sebastian Vettel sai kolmannesta ruudusta loistostartin ja ampaisi ykkösmutkaan kärkipaikalle. Toiseksi nousi Vettelin tallikaveri Kimi Räikkönen ja kolmanneksi Nico Rosberg. Hamilton putosi paalupaikalta neljänneksi. Daniel Ricciardon ja Valtteri Bottaksen renkaat osuivat toisiinsa ensimmäisessä mutkassa. Molemmat selvisivät osumasta, eikä siitä jaettu rangaistuksia. Ricciardo putosi seitsemänneksi. Ensimmäisellä kierroksella kahdeksannessa mutkassa Lewis Hamilton lukitsi jarrunsa, ja joutui ajamaan šikaanin suoraksi tippuen lopulta kymmenenneksi. Hamilton kuitenkin raivasi tiensä sija kerrallaan ylöspäin.


title: Unkarin Grand Prix 2015

text: Ricciardo oli juuttunut tallikaverinsa Daniil Kvjatin perään, ja Kvjatia pyydettiin radioitse päästämään Ricciardo ohitseen. Kvjat totteli ja päästi Ricciardon ohi. Ricciardo ohitti edellään ajaneen Nico Hülkenbergin ja myöhemmin Valtteri Bottaksen ja nousi takaisin neljänneksi. Kierroksella 19 Sergio Pérez ja Pastor Maldonado kolaroivat, mutta molemmat pystyivät jatkamaan kilpailuaan. Maldonado sai kolarin aiheuttamisesta viiden sekunnin aikarangaistuksen. Hamilton onnistui ohittamaan DRS-systeemin avulla Ricciardon pääsuoralla ja nousi neljänneksi kilpailussa. Tässä vaiheessa Vettel oli ensimmäisenä, Räikkönen toisena, Rosberg kolmantena ja Hamilton neljäntenä.


title: Unkarin Grand Prix 2015

text: Räikkösen kilpailu meni pilalle, kun hänen autoonsa iski MGU-K vika, joka söi Kimiltä vauhtia ja jarruja. Kilpailun alkuvaiheessa Räikköseltä oli lähtenyt auton keulasta kamera irti. Räikkösen tilanne huononi entisestään, kun kierroksella 42 Nico Hülkenbergin etusiipi tippui auton alle ja rikkoutui radalle. Hülkenberg ajoi etusiiven pudottua päin rengasvallia ja joutui keskeyttämään kilpailun. Kärkimiehet tulivat toista kertaa varikolle vaihtamaan renkaansa. Turva-auto tuli radalle. Uusintalähdössä kolmantena ollut Rosberg onnistui heti ohittamaan ongelmista kärsineen Räikkösen ja nousi toiseksi. Taaempana Daniel Ricciardo yritti ohittaa Lewis Hamiltonin ensimmäiseen mutkaan ulkokautta. Hamilton lukitsi eturenkaansa ja osui Ricciardoon. Hamiltonilta rikkoutui etusiipi, ja hän joutui tulemaan varikolle vaihtamaan etusiipensä. Brittikuski sai kolarista varikon läpiajorangaistuksen. Uusintalähdön jälkeisellä kierroksella Max Verstappen törmäsi Valtteri Bottakseen, ja rikkoi Bottaksen takarenkaan, ja palan etusiivestään. Bottas tippui pisteiltä. Kolarista ei jaettu rangaistuksia. Sergio Pérez keskeytti kierroksella 54 kilpailun jarrujen hajottua. Keskeytys oli Pérezille ainoa koko kauden aikana. Kierroksella 63 kolmanneksi noussut Ricciardo yritti ohittaa toisena ajavan Nico Rosbergin, mutta valui renkaat lukossa leveäksi, jolloin Rosberg pystyi kuittaamaan Ricciardon uudestaan. Rosberg kuitenkin leikkasi Ricciardon eteen, ja rikkoi hänen etusiipensä ja oman takarenkaansa. Tästäkään osumasta ei jaettu rangaistuksia. Molemmat joutuivat tulemaan vielä varikolle. Näiden osumien myötä Daniil Kvjat nousi toiseksi, mutta hän sai 10 sekunnin aikarangaistuksen ylinopeudesta turva-auton takana. Max Verstappen sai myös varikon läpiajorangaistuksen, mutta onnistui pitämään sijoituksensa. Pastor Maldonado sai vielä rangaistukset varikon ylinopeudesta ja turva-auton takana ohittamisesta. Yhteensä Maldonado sai kolme rangaistusta koko GP:n aikana.


title: Unkarin Grand Prix 2015

text: Unkarin Grand Prix'n voittoon ajoi Sebastian Vettel. Voitto oli Vettelin uran 41:n, jolla hän nousi tasoihin Ayrton Sennan kanssa GP-voittojen määrässä. Voitto oli Vettelin kauden toinen ja myös toinen Ferrari-urallaan. Toiseksi kilpailussa ajoi Daniil Kvjat rangaistuksestaan huolimatta. Red Bullin toinen kuljettaja Daniel Ricciardo ajoi kolmanneksi. Palkintosijat olivat Red Bullille kauden ensimmäiset, ja Kvjatille palkintosija oli hänen uransa ensimmäinen. Kvjat oli kaikkien aikojen toinen palkintokorokkeelle noussut venäläiskuljettaja. Ensimmäinen oli Vitali Petrov, joka ajoi kolmanneksi Australiassa 2011. Neljänneksi sijoittui Max Verstappen ja viidenneksi McLarenin Fernando Alonso. Lewis Hamilton nousi kuudenneksi. Seitsemmänneksi ajoi Romain Grosjean, joka kärsi myös kilpailun aikana rangaistuksen, syynä tähän vaarallinen varikoltapäästäminen. Nico Rosberg nousi kahdeksanneksi. Yhdeksänneksi ajoi McLarenin toinen kuljettaja Jenson Button. McLaren ajoi ensimmäistä kertaa kauden aikana molempien autojen turvin pisteille. Kymmenenneksi sijoittui Marcus Ericsson. Valtteri Bottas oli lopulta 13:s. Kimi Räikkösen kilpailu jäi kesken kierroksella 57. Kilpailun joutuivat myös keskeyttämään Toro Rosson Carlos Sainz sekä Manorin Will Stevens.


title: Unkarin Grand Prix 2015

text: Kilpailun nopeimman kierrosajan kellotti Red Bullin Daniel Ricciardo (1.24,821) kierroksella 68.


title: Unkarin Grand Prix 2015

text: Kilpailu oli ensimmäinen kerta "nykyisellä turbon aikakaudella", kun Mercedes GP -kuljettaja ei ollut palkintopallilla.


title: Belgian Grand Prix 2015

text: Belgian Grand Prix 2015 oli Formula 1 -kauden 2015 11. osakilpailu, joka ajettiin 23. elokuuta Circuit de Spa-Francorchamps'n moottoriradalla Belgiassa. Kilpailun voittoon ajoi Mercedeksen Lewis Hamilton.


title: Belgian Grand Prix 2015

text: Paalupaikalle kauden yhdenteentoista osakilpailuun ajoi Lewis Hamilton. Toiseen ruutuun ajoi Nico Rosberg. Kolmanteen ruutuun aika-ajoissa ylsi Williamsin Valtteri Bottas ja neljänneksi Lotuksen Romain Grosjean, mutta hän sai ennenaikaisesta vaihdelaatikon uusimisesta viiden lähtöruudun rangaistuksen. Näin ollen Force Indian Sergio Pérez nousi neljänteen ruutuun. Ferrarin Kimi Räikkönen kärsi Q2:ssa ongelmista, ja jäi ruutuun 14, mutta putosi vaihdelaatikon vaihdon seurauksena 16:nneksi. McLarenin kuljettajat saivat GP-viikonloppuna yhteensä ennätykselliset 105 lähtöruutua rangaistusta, ja kuljettajat Jenson Button ja Fernando Alonso lähtivät kilpailuun takarivistä. Aika-ajoissa myös ongelmista kärsinyt Max Verstappen sai rangaistukseksi kymmenen lähtöruutua ja putosi 18:nneksi.


title: Belgian Grand Prix 2015

text: Nico Hülkenberg kärsi ongelmista jo lähtöruutuunajokierroksella. Hülkenbergia kehotettiin ajamaan varikolle, mutta myöhemmin tämä viesti kumottiin, ja saksalainen ajoi lähtöruutuunsa (11). Hülkenbergin auto kuitenkin sammui ja muut kuljettajat ajoivat yhden ylimääräisen lämmittelykierroksen. Hülkenberg joutui keskeyttämään kilpailun. Myös Carlos Sainz kärsi ongelmista, ja joutui starttaamaan kilpailuun varikkosuoralta.